Fudbalska reprezentacija Gabona - Blic Sport\nNeverovatne vesti objavljene su o fudbaleru Crvene zvezde Geloru Kangi.\nAFRIČKI KUP NACIJA Čudo u 91. minutu sprečilo slavlje Kange i Obamejanga\nFudbalske reprezentacije Gabona i Gvineje Bisao odigrali su nerešeno 1:1 (0:0) u Libervilu na otvaranju 31. Kupa afričkih nacija.\nKUP AFRIČKIH NACIJA Crveno-bela Srbija navija za Gabon\nŠampionat Crnog kontinenta, ove subote, otvara domaćin, u čijim redovima je i Zvezdin vezista Gelor Kanga.\nUrugvaj preokretom bolji od UAE, Gabon otkinuo bod Švajcarskoj\nFudbaleri Urugvaja uspeli su sa 2:1 da savladaju Ujedinjene Arapske Emirate u prvom kolu grupe A Olimpijskih igara, dok su reprezentativci Gabona uspeli da uzmu bod u duelu sa Švajcarskom u grupi B (1:1).\nTunis i Gabon u četvrtfinalu Kupa nacija\nFudbalske reprezentacije Tunisa i Gabona plasirale su se u četvrtfinale Kupa afričkih nacija, nakon pobede u utakmicama drugog kola C grupe.\nBrazil u prijateljskom meču bolji od Gabona\nFudbalska reprezentacija Brazila savladala je u prijateljskoj utakmici u Libervilu domaću selekciju Gabona sa 2:0, golovima Sandra i Hernaneša.\nRože Mila otvara školu fudbala u Gabonu\nLegenda kamerunskog fudbala Rože Mila rešio je da otvari fudbalsku akademiju u Gabonu, kako bi pomogao tamošnjoj deci da razvijaju svoj talenat!\nKamerun i Zambija razbudili posle nule Gabona i Tunisa\nFudbaleri Gabona i Tunisa odigrali su večeras bez pogodaka u prvoj utakmici drugog kola Grupe D na Kupu afričkih nacija u Angoli. Sva uzbuđenja su bila rezervisana za drugi duel večeri u kome je posle napete završnice slavio Kamerun protiv Zambije i ostao u životu - 3:2.\nGabon bolji od Kameruna, Zambija i Tunis podelili bodove\nČetvorostruki prvak Afrike, fudbalska reprezentacija Kameruna, neprijatno je iznenadila u svom prvom nastupu na Kupu nacija izgubivši od Gabona sa 1:0, dok su Zambija i Tunis odigrali 1:1


Sutra prvi bečejski muzički festival orkestara „Tiski cvet“ - Portal Moj Bečej - Bečejske opštine iz ugla građana!\nGradski orkestar „BEUS“ iz Bečeja\nLepa ideja ambicioznih članova Gradskog orkestra „BEUS“ će zaživeti, ali u dosta okrnjenom izdanju u odnosu na prvobitnu verziju.\nReč je o Prvom muzičkom festivalu orkestara „Tiski cvet“, koji će se održati sutra od 19,30 sati u atraktivnom ambijentu Spomen kuće „Tan“ u centru Bečeja.\n-Ideja je bila da Festival traje četiri dana i da učestvuje znatan broj orkestara iz naše zemlje i zemalja okruženja. Kontaktirao sam četrdesetak orkestara i dobio potvrdu da će se rado odazvati našem „prvencu“, ali najnoviji porast pandemije kovid – 19 stavio je našu zemlju na „crvenu listu“, pa bi muzičari po povratku u svoju zemlju morali u karantin 15 dana. Mislili smo da ćemo moći od orkestara iz naše zemlje da organizujemo trodnevni festival, ali su počeli da stižu otkazi, jer su muzičari ili bolesni ili zaraženi korona virusom. Na kraju je knjiga spala na četiri slova i samo jedan dan. Pored nas, učestvovaće ovdašnja pevačka grupa „Botra“ pri MKD „Petefi Šandor“, gajdaš Vanja Ilijev iz Zrenjanina i Novobečejac Bela Mićik, koji svira 15 tradicionalnih instrumenata i proizvodi cutre, saznali smo od predsednika Udruženja bečejskih svirača i rukovodioca Gradskog orkestra „BEUS“ Miroslava Miše Silaškog.\nKo ne bude mogao da stigne na sutrašnje izdanje festivala, imaće priliku da sluša Gradski orkestar „BEUS“ u nedelju tokom popodnevnog dešavanja na Četvrtom „Gastro festu“ u Goranskom parku.\nOznake: BečejBEUSkoncertmuzički festival orkestara „Tiski cvet“Srbija


Konkurs za novinarske nagrade u 2011. godini - NDNV\nPosted on Nov 25 2011 - 11:13am by admin\nNovi mediji, Internet i socijalne mreže, postale su veoma važne u informisanju građana o EU, ocenjeno je danas prilikom objavljivanja konkursa za najbolji medijski prilog o procesu evropskih integracija u Srbiji za 2011.godinu. Šef delegacije EU u Srbiji Vensan Dežer rekao je da je tradicionalni konkurs prilagođen novim realnostima.\nPrema njegovim rečima, istraživanja su pokazala da 26 odsto građana informacije o EU preuzima preko Interneta, a 22 odsto preko socijalnih mreža.\n„To su novi izvori za dobijanje informacija o EU zbog čega smo adaptirali naš konkurs. Pored dosadašnjih nagrada uvrstili su nove oblasti, to jest nagrade za internet izveštavanje, interaktivni medijski sadržaj, i socijalne medije“, objasnio je Dežer na konferenciji za novinare, dodajući da ovo ima za cilj da se privuče što više ljudi da se informiše o EU.\nOn je dodao da je uvedena i specijalna nagrada za rad studenata u vezi EU, o tome kako mladi vide budućnost u EU, i šta smatraju bitnim na tom putu.\nPrema rečima Dežera, postoji i nagrada za izveštavanje o evropskim projektima, jer, kako je objasnio, nedostaje spoznaja među građanima da je EU najveći donator Srbije.\nDežer je naglasio da ono što ljude zanima jeste šta se menja u njihovim svakodnevnim životima pristupanjem EU.\nDirektorka Kancelarije za evropske integracije Milica Delević je naglasila da činjenica da je ovaj konkurs postao tradicionalan jasno pokazuje koliko je važan.\nIako građani Srbije podržavaju put u EU, potrebno je da razumeju koje su obaveze na tom putu, rekla je ona i dodala da kroz istraživanja vidimo da postoji jedan drugi način razmišljanja o EU, te da sada više građana podržava sprovođenje potrebnih reformi nego samo članstvo u Uniji.\nDelević je ukazala da smo već u fazi kada dominiraju konkretna pitanja u evropskoj integraciji, kao što su konkretni reformski koraci koje treba preduzeti i šta treba učiniti da bi otpočeli pregovori.\nU konkursu će učetsvovati medijski prilozi koji su objavljeni u periodu od 1.januara do 1.decembra ove godine.\nNagrade će se dodeljivati za priloge u 10 kategorija:najbolji televizijski izveštaj, najbolji radijski izveštaj, najbolji novinski izveštaj, najbolji prilog u lokalnom mediju, zatim u oblasti malih i srednjih preduzeća, najbolji prilog objavljen na internet mediju, studentski prilog objavljen u štampanom ili elektronskom mediju.\nNagrade će se dodeliti i u kategorijama:najbolji prilog o projektu realizovanom u Srbiji koji je finansirala EU, najbolji interaktivni medijski sadržaj i najbolja stranica na društvenim mrežama.\nRok za podnošenje radova je 1.decembar. Konkurs tradicionalno organizuju Kancelarija za evropske integracije, Delegacija EU i Erste banka, a članovi žirija biće i predstavnici Udruženja novinara Srbije i Nezavisnog udruženja novinara Srbije.\nNagrada za dobitnike konkursa je put u Brisel.


Haziri: Sporazum DSK i Samoopredeljenja za nekoliko dana | Radio Kosovska Mitrovica\nHaziri: Sporazum DSK i Samoopredeljenja za nekoliko dana\n6. December, 2019 13:56 |\nZamenik predsednika Demokratskog saveza Kosova Ljutfi Haziri izjavio je da je postizanje koalicionog sporazuma sa pokretom Samoopredeljenje pitanje dana, dodajući da će razgovori predstavnika dveju stranaka biti nastavljeni kada se Aljbin Kurti vrati iz inostranstva.\nLjutfi Haziri indirektno potvrđuje da postoji spor oko pitanja kosovskog predsednika, te da je po njegovom mišljenju važno da se razjasni kome pripada ta funkcija pre potpisivanja koalicionog sporazuma.\n“Samoopredeljenje će biti uvereno da ne postoji stabilna vlada ako sva pitanja od interesa za ovu zemlju ne budu razjašnjena”, rekao je Haziri prištinskim medijima.\nSmatra da pobednička stranka – Samoopredeljenje, treba da pravi kompromise.\n“Prva stranka bi trebalo da bude velikodušnija. Mora da pravi kompromise”, tvrdi Haziri.\nRazgovori predstavnika Samoopredeljenja i Demokratskog saveza zapali su u krizu zbog podele centralnih funkcija na Kosovu.\nNakon što su dve stranke u potpunosti usaglasile programska načela upravljanja u budućoj vladi, DSK je zatražio da koalicionim sporazumom bude obuhvaćeno i mesto kosovskog predsednika posle 2021, kada Hašimu Tačiju istekne mandat. Takođe, zatražili su mesto predsednika skupštine, mesto potpredsednika vlade i pet ministarstava.\nSamopredeljenju bi pripalo mesto premijera i pet ministarstava.


„Slobodna sirijska vojska“ i američki specijalci pripremaju provokaciju u Dejr el Zoru - Sputnjik Srbija\n„Slobodna sirijska vojska“ i američki specijalci pripremaju provokaciju u Dejr el Zoru\n13:02 11.06.2018 (osveženo 13:30 11.06.2018) Preuzmite kraći link\n„Slobodna sirijska vojska“ i američke snage za specijalne operacije spremaju provokacije uz korišćenje otrovnih supstanca u provinciji Dejer el Zor, rekao je specijalni predstavnik Ministarstva odbrane Rusije Igor Konašenkov.\nPrema informacijama koje su potvrđene iz tri nezavisna izvora u Siriji. komanda takozvane „Slobodne sirijske armije“ uz podršku američkih vojnika snaga za specijalne operacije sprema ozbiljnu provokaciju uz korišćenje otrovnih supstanci u provinciji Dejr el Zor, saopštio je Konašenkov.\nRadi još jedne simulacije u nizu hemijskog napada režima protiv civila militanti Slobodne sirijske vojske u području Hakl el Džafra, provincije Dejr el Zor su dovezli balone sa hlorom, dodao je on.\nPrema rečima Konašenkova, izrežirani video, nakon što ga objave zapadni mediji, treba da posluži kao novi povod da američka „koalicija“ bombarduje državne sirijske objekte i opravda ofanzive militanata na sirijske vladine snage na istočnoj obali Eufrata. Ministarstvo odbrane Rusije upozorava da je nedopustivo korišćenje ovakvih provokacija za destabilizovanje situacije na teritoriji Sirije.


Petostruki ubica iz Žitišta osudjen na 40 godina zatvora – NovostiDana.rs\nPetostruki ubica iz Žitišta osudjen na 40 godina zatvora\nSiniša Zlatić (38) koji je prošle godine u Žitištu ubio pet i ranio 21 osobu, osudjen je danas u Zrenjaninu na jedinstvenu kaznu zatvora u trajanju od 40 godina.\nZlatić je 2. jula 2016. godine u letnjoj bašti kafea „Late Makijato“ iz automatske puške ispalio 26 metaka i ubio Dijanu Zlatić, Stevana Jojića i Vladimira Mijatovića iz Žitišta, Jovanu Popović iz Banatskog Karadjordjeva i Vladimira Kosovića iz Ravnog Topolovca.\nPored optužbe za teško ubistvo, Zlatić je odgovarao i zbog nedozvoljenog posedovanja oružja i eksplozivnih naprava jer je na tavanu svoje kuće u Žitištu krio automatsku i poluautomatsku pušku, kao i više komada municije različiog kalibra.\nSudjenje Zlatiću pred Višim sudom u Zrenjaninu počelo je 18. januara ove godine.\nBudući da je danas izrečena prvostepena presuda, Zlatić ima pravo žalbe u roku od 15 dana.\nPetoro povredjenih u tri saobraćajne nezgode u Nišu


Istraživanje: Manje od polovine Amerikanaca podržava NATO\nArhiva - Zastave zemalja članica NATO ispred glavnog sedišta alijanse u Briselu, Belgija.\nNovo istraživanje javnog mnejnja pokazalo je da manje od polovine Amerikanaca podržava NATO (Organizacija severnoatlantskog sporazuma), alijansu originalno osmišljenu da obezbedi kolektivnu sigurnost protiv Sovjetskog Saveza, ali sada fokusiranu na Rusiju i nedržavne činioce kao što su talibani i grupa Islamska država.\nIstraživanje JuGov (YouGov), objavljeno na 70. godišnjicu NATO-a, pokazalo je da samo 44 odsto Amerikanaca podržava mesto Sjedinjenih Država u sporazumu. To je tri odsto manje od prerhodnog istraživanja sprovedenog 2017.\nAnketa je takođe obuhvatila i druge NATO zemlje, pokazujući da je podrška alijansi značajno opala u poslednje dve godine u ključnim evropskim savezničkim zemljama. Podrška za NATO pala je u Velikoj Britaniji sa 73 na 59 odsto, u Nemačkoj sa 68 na 54 odsto i u Francuskoj sa 54 na 39 odsto.\nJuGov kaže da postoji generacijska podela unutar Sjedinjenih Država po pitanju podrške NATO-u, u sklopu koje 56 odsto generacije "bejbimumera", koji su odrastali tokom početka Hladnog rata, veruje da sporazum nastavlja da igra važnu ulogu u odbrani zapadnih zemalja. Međutim, samo 35 odsto "milenijalaca" i 33 odsto pripadnika "generacije iks" podržava učešće SAD u alijansi.\nPrema istraživanju, postoji i politička podela prema kojoj se 60 odsto demokrata u Sjedinjenih Državama slaže sa tim da alijansa igra važnu ulogu, dok samo 38 odsto republikanaca veruje u to.\nJuGov kontaktirala je više od 1.200 američkih punoletnih građana u sklopu istraživanja, koje je sprovedeno onlajn, kao i više od 1.000 odraslih u nekoliko evropskih zemalja.\nNATO je formiran kao savez zapadnih zemalja koji je trebalo da bude balans spram vojne snage Sovjetskg Saveza i njegovih saveznika u Istočnoj Evropi. Nakon što se Sovjetski Savez urušio 1991, neki eksperti postavljali su pitanje koju bi ulogu alijansa mogla da igra u međunarodnoj bezbednosti, ali povratak samopouzdanja Rusije pod Vladimirom Putinom delimično je odgovorilo na to pitanje.\nNATO se proširio na zemlje koje su nekada bile deo sovjetskog bloka i takođe obuhvatio udaljenije zemlje, poput Grčke i Turske.\nPredsednik SAD Donald Tramp često je kritikovao grupu, govorivši da mnoge NATO zemlje ne troše dovoljno za odbranu, kako bi ispunile svoje obaveze u sklopu Sporazuma.


Nišlije traže hitno umanjenje cene grejanja za 10 odsto | Kamatica\nPočetna > vest > Nišlije traže hitno umanjenje cene grejanja za 10 odsto\nNišlije traže hitno umanjenje cene grejanja za 10 odsto\nTekst objavljen: 26.05.2015 12:23\nKorisnici daljinskog grejanja u Nišu zatražiće od "Gradske toplane" hitno umanjenje cene grejanja za 10 odsto.\nKažu da je to uslov za nastavak pregovora o umanjenju cene grejanja i za odustajanje od masovnog iskuljučenja sa mreže, odlučeno je na skupu predsednika Skupština stanara u ponedeljak.\nOkupljeni građani su poručili rukovodstvu Toplane i gradskim vlastima da je "đavo odneo šalu" i da je na isključenje grejanja u Nišu spremno više od 500 Skupština stanara sa više od 20.000 vlasnika stanova.\n"Gradska toplana neće ni osetiti to sniženje cene, a smatraćemo to dobrim gestom prema korisnicima daljinskog grejanja i dobrom osnovom za dalje pregovore", rekao je Đokica Jovanović, jedan od pokretača građanske inicijative za smanjenje cene grejanja i za formiranje udruženja koje će okupiti predsednike Skupština stanara.\nJovanović je rekao da pokretači inicijative za formiranje udruženja više ne savetuju građanima da se isključuju sa mreže već im prepuštaju da sami odluče "šta im je činiti".\n"U svakom slučaju ne odustajemo od prvobitnog zateva da cena grejanja u Nišu bude za deset odsto niža u odnosu na onu koja je važila pre umanjenja penzija i zarada u javnom sektoru", kazao je Jovanović.\nPredsednici Skupština stanara jednoglasno su na skupu odbacili predloge za sniženje troškova grejanja koje je predložila gradska Uprava za komunalnu delatnost, energetiku i saobraćaj, uz konstataciju da oni vređaju "ljudsku inteligenciju".\nUprava za komunalnu delatnost predložila je korisnicima daljinskog grejanja čitav niz kratkoročnih, srednjoročnih i dugoročnih mera koje bi bile realizovane u narednih 20 godina. Među predloženim merama nalaze se između ostalih i ugradnja kalorimetara, poravljanje energetske efikasnosti stambenih objekata i smanjenje plata zaposlenima u "Gradskoj toplani" za pet odsto.\ncena grejanja daljinsko grejanje niže cene energenata


Aleksnadar Vučić Arhive - Srbija Vesti\nOznaka: Aleksnadar Vučić\nPredsednik Socijaldemokratske stranke Boris Tadić, pozvao je predsednika države Aleksandra Vučića da ponese političku odgovornost za loša kadrovska rešenja i podnese ostavku, ocenjujući je da je Srbija postala kriminalna država. Tadić, koji je nekadašnji predsednik države je, u intervjuu za današni list Nova, rekao da ministar Nebojša Stefanović i nekadašnja državanja sekretarka u Ministarstvu unutrašnjih poslova […]\nPredsednik Srbije Aleksandar Vučić izjavio je u Beogradu, posle sastanka sa specijalnim predstavnikom EU Miroslavom Lajčakom, da prištinske vlasti planiraju opšti napad na sever Kosova do 1. oktobra, i da u tome imaju podršku zemalja Kvinte. Vučić, koji se sam obratio novinarima umesto zajedničkog obraćanja sa Lajčakom, rekao je da je Priština dala rok Srbima […]\nVučić izrazio nezadovoljstvo zbog okolnosti koje su sprečile posetu Lavrova Srbiji (FOTO)\nPredsednik Srbije Aleksandar Vučić izrazio je danas nezadovoljstvo zbog okolnosti koje su sprečile dolazak šefa ruske diplomatije Sergeja Lavrova u posetu Srbiji. U razgovoru sa ambasadorom Rusije u Beogradu Aleksandrom Bocan-Harčenkom, Vučić je dodao da će „Srbija, uprkos svemu, čuvati nezavisnost i samostalnost u političkom odlučivanju i nastaviti evropski put uz negovanje tradicionalnih prijateljskih i partnerskih […]\nKremlj: Putin i Vučić se dogovorili o daljem nesmetanom snabdevanju Srbije ruskim gasom, ugovoren povoljan gasni aranžaman\nPredsednik Rusije Vladimir Putin i predsednik Srbije Aleksandar Vučić dogovodili su se u današnjem telefonskom razgovoru da Rusija nastavi nesmetano snabdevanje Srbije prirodnim gasom, saopštio je Kremlj. „Detaljno su razmotrena pitanja aktuelne agende bilateralnih odnosa, uključujući korake za proširenje obostrano korisne trgovinsko-ekonomske saradnje. Dogovoreno je, posebno, da Rusija nastavi da nesmetano snabdeva Srbiju prirodnim gasom“, […]


Brčko: Za svirepo ubistvo oca 16 godina zatvora\nPetak, 07/05/2021 15:55\nTužilaštvo Brčko distrikta BiH uputilo je danas saopštenje koje prenosimo u cijelosti, bez izmjena.\nTužilaštvo Brčko distrikta BiH dokazalo je krivicu Dalibora Jovičevića (35)*, optuženog da je u februaru prošle godine u mjestu Brezovo Polje – Novo Naselje lišio života njegovog oca. Nakon održanog suđenja pred Osnovnim sudom Distrikta, Jovičeviću je za krivično djelo ubistva, izvršeno na okrutan i podmukao način, izrečena kazna zatvora u trajanju od šesnaest godina.\nTužilaštvo Distrikta optužilo je Dalibora Jovičevića da je između 11. i 12. februara prošle godine u mjestu Brezovo Polje – Novo Naselje na svirep način lišio života njegovog oca Slavka Jovičevića. On je optužen da je u vrijeme dok se u kući nalazio sam sa njim, tvrdim predmetom – automatskom puškom ocu zadao više udaraca u predjelu glave usljed čega je nastupila trenutna i nasilna smrt žrtve. Na suđenju pred Osnovnim sudom njemu je dokazano krivično djelo Ubistvo (iz člana 163 stav 2 tačka 1) Krivičnog zakona Brčko distrikta) za koje je nepravosnažno osuđen na kaznu zatvora od šesnaest godina. Istovremeno, oslobođen je od optužbe da je počinio krivično djelo nedozvoljenog držanja oružja ili eksplozivnih materija, a jednako kao i Tužilaštvo presudu u cijelosti može pobijati žalbom.\nOptuženi Jovičević bio je u bjekstvu više od dvije sedmice, zbog čega su za njim bile raspisane potraga i međunarodna potjernica. Slobode je lišen na području Sarajeva pošto se javio medicinskoj službi zbog povrede usljed pada u koritu rijeke Miljacke, nakon čega je po prijedlogu Tužilaštva odmah pritvoren.\nPodsjetimo, pred pravosuđem u Brčkom istovremeno se procesuira više slučajeva najtežih krvnih delikata, koji su se u prethodne dvije godine u vrlo kratkom vremenskom razmaku desili na ovom području.\nUbistvo u BDBiH\nPrethodni članakMilić i Filipović: Čestitka povodom Svjetskog dana Crvenog krsta i Crvenog polumjeseca\nSljedeći članakObilježavanjem Dana logoraša okončana sedmica prisjećanja na stradanja nedužnih civila u Brčkom


Četvrti sastanak UO projekta „Centar za cjeloživotno učenje“ Udruženje građana | Udruženje građana\n« Konferencija “Formiraj lanac”\nCCU_Podjela certifikata za obuke »\nU organizaciji Udruženja građana Budućnost iz Modriče, održan je IV sastanak Upravnog odbora projekta „Centar za cjeloživotno učenje“. Na sastanku je predstavljena organizacija „Budućnost“ koja je partner na projektu, a nedavno su obilježili 18 godina rada. Budućnost je 2000. godine registrovala prvu sigurnu kuću u Republici Srpskoj, a Gordana Vidović, predstavljajući organizaciju koju vodi, istakla je i da imaju 13 stalno zaposlenih, SOS telefon, muški centar i da pružaju besplatnu pravnu pomoć.\nDijana Đurđević, voditeljica projekta CCU, predstavila je aktivnosti projekta, koje su zbog poplave, koja je zadesila Doboj 15. maja prošle godine, pomjerene za 3 mjeseca, te se projekat završava 31. marta ove godine. Uprkos pomjeranju sve aktivnosti su provedene, istraživanja su završena, a dokumenti objavljeni na internet stranicama partnerskih organizacija i ustanove Centar za cjeloživotno učenje. Identifikovani su i korisnici obuka koje se provode.\n„Imamo 45 polaznika koji pohađaju obuku iz grafičkog dizajna, 60 ih je na obuci za ECDL START, a 30 polaznika obučavaće se za preduzetništvo i 12 za plasteničku proizvodnju“, naglasila je Đurđević.\nVoditeljica projekta je podsjetila i da je u septembru 2013. godine registrovana ustanova „Centar za cjeloživotno učenje“ koja je 13. oktobra 2014. godine licencirana za provođenje 10 programa osposobljavanja.\nIstaknut je i značaj trodnevne studijske posjete Sloveniji, gdje su se članovi delegacije upoznali sa dobrim praksama i iskustvima i potpisali sporazum o saradnji sa CDI Univerzumom, koji se bavi obrazovanjem odraslih.\nUčesnici su na posljednjoj sjednici UO projekta diskutovali i o načinu organizovanja završne konfernecije, koja će 24. februara biti održana u Derventi, a na kojoj će biti potpisan Sporazum o saradnji.\nCilj Sporazuma je da uspostavi i definiše mehanizme saradnje organizacija civilnog društva, lokalne vlasti i institucija i zajednički rad u oblasti poboljšanja položaja teško zapošljivih kategorija.\nIzrada Sporazuma o saradnji je jedna od aktivnosti projekta „Centar za cjeloživotno učenje“ koji se okončava negovim potpisivanjem. Projekat finansira Evropska unija, voditelj projekta je Centar za promociju evropskih vrijednosti EUROPLUS u partnerstvu sa: UG Budućnost iz Modriče, NVO Biosplus iz Dervente, Asocijacija informatičara u BiH iz Sarajeva i Visoka poslovno tehnička škola iz Doboja.


Juniori: Prva ITF titula za Draginju Vuković\n– November 21, 2015Posted in: ITF/CH, JUNIORI\n15-godišnja srpska teniserka Draginja Vuković i Džonea Bač iz Velike Britanije, pobednice su turnira 5. kategorije u Keniji (Aperhil) u dubl konkurenciji za teniserke do 18 godina.\nZbog problema sa vremenom, tačnije zbog kiše, mečevi su bili prekidani i odlagani za naredni dan. Finalni meč je igran do četiri gema u oba seta (ili na dva gema razlike), dok se u trećem setu igrao produženi taj-brejk do 10 poena (ili na dva poena razlike ako je rezultat 9-9). Srpsko-britanska kombinacija je u finalu sa 5-3, 0-4, 10-8 bila bolja od Kalestine Avomo Ele iz Gabona i Marijam Mudžavimane iz Burundija, drugih nositeljki turnira.\nU singl konkurenciji, Draginja je bez izgubljenog seta stigla do polufinala pobedivši domaću teniserku Snehu Kotehu sa 6-4, 6-1 u prvom kolu, zatim u drugom 6. nositeljku Oliviju Gram iz Danske sa 6-1, 6-4 i u 1/4 finalu 3. nositeljku Mirijam Mudžavimanu iz Burundija sa 6-1, 6-2. U polufinalu je sa 7-5, 6-1 poražena od prve nositeljke i 224. juniorke sveta, Fare Jaser Abd El Vahab iz Egipta koja je i osvojila titulu.\nOvo je bilo prvo finale u dubl konkurenciji za Draginju na turnirima do 18 godina i prva titula. Trenutno se nalazi na 1419. mestu juniorske rang liste, a nakon ovog turnira naći će se na samom pragu ulaska među najboljih 1000 juniorki sveta. Draginja ostaje u Keniji i naredne dve nedelje, a na oba turnira igraće dubl zajedno sa teniserkom iz Velike Britanije sa kojom je ovde osvojila titulu.\nITF EAST AFRICA JUNIOR CIRCUIT, 18&Under, KEN 1, Upperhill, Kenya, G5, šljaka:\nVuković/Bach (SRB,GBR, 4) – Slobodne\nVuković/Bach (SRB,GBR, 4) – Ghofrani/Tuyisenge (IRI,RWA) 6-0, 6-1\nVuković/Bach (SRB,GBR, 4) – Rokke/Vetter (NOR,SUI) 6-3, 1-6, 10-6\nVuković/Bach (SRB,GBR, 4) – Avomo Ella/Mujawimana (GAB,BDI) 6-3, 0-4, 10-8\nDraginja Vuković: “Presrećna sam što sam osvojila dubl i što sam igrala polufinale singla. Iskreno, nisam očekivala ovako dobar rezultat, ali sa svakim novim mečom igrala sam sve bolje i bolje. Sa mojom partnerkom iz Velike Britanije igraću dubl i na naredna dva turnira ovde u Keniji.” “Najdraža pobeda na ovom turniru mi je svakako pobeda protiv trećeg nosioca u četvrtfinalu. Na naredna dva turnira daću sve od sebe da ostvarim što bolji rezultat.”\nStrahinja Jovanović, trener: “Draginja je veoma dobro odigrala ovaj turnir. Pobedila je igračice koje su ispred nje na rang listi. U polufinalu je uvidela da može da se u igri “nosi” i sa igračicama koje su u top 300 na ITF juniorskoj rang listi.”\n“Za nekoga ko ima 15 godina Draginja ima fokusiranu mentalnu igru i igra vrlo agresivno. Ona je svakako igračica koja praktikuje modernu igru tenisa. Planovi za naredne 2 godine su nam: ulazak u 100 najboljih juniorki sveta.”


9 neverovatnih razloga da svako jutro ustanete pre petlova - UniversumX\n9 neverovatnih razloga da svako jutro ustanete pre petlova\nRičard Brenson, poslovni magnat i osnivač “Virgin” grupe, svako jutro ustaje rano dok svi drugi još uvek spavaju. Mnogi uspešni ljudi se takođe drže ove rutine. Nauka kaže da svakodnevno rano ustajanje ima mnogo pozitivnih efekata ne samo na vašu produktivnost, već i na celokupni organizam. Pogledajte zašto bi bilo sjajno kada biste svakog dana rano ustajali.\nČak i ako se tuširate hladnom vodom ili pijete kafu odmah nakon buđenja, još uvek se ne možete potuno razbuditi čak i ako se osećate sveže nakon vašeg uobičajenog rituala. Radi se o inerciji sna koja traja 2-4 sata nakon buđenja. Tokom ovog vremena, pažnja, pamćenje i reakcije nisu produktivne – potrebno im je neko vreme da se ubrzaju.\n← 9 dečijih pitalica zbog kojih će glava zaboleti\nŽelite da imate SREĆE I NAPRETKA u životu OBAVEZNO poslušajte ovo: Evo šta ne biste trebali NIKADA I NIKOME govoriti o sebi →\nEkskluzivni intervju Miljane Kulić: Napraviću žurku čim izađem iz porodilišta


Ove slike vojne opreme iz Drugog svetskog rata koje je progutalo drveće u jednom predelu Rusije, koje se zove Nevski Pjatačok, služe kao simboli koji nas podsećaju na strahovite posledice Drugog svetskog rata.\nVećina opreme predstavlja rusko oružje koje se koristilo tokom borbi mada postoji i nemačko oružje, koje se koristilo za strašnu opsadu Lenjingrada.\nTom prilikom poginulo je 260.000 vojnika Crvene armije pokušavajući da oslobodi Lenjingrad, a 160.000 nemačkih vojnika je poginulo pružajući otpor.\nPo ovim slikama vidimo da su rat i priroda nedvosmisleno u suprotnosti, da vreme leči sve rane, ili da nas priroda neće zaboraviti.\nOve kacige, najverovatnije su pripadale sovjetskim vojnicima i pale su tokom pucnjave, kada su ova drveća bila samo mlade stabljike.\nNa slici sa leve strane vidimo granatu (potencijalno, jos uvek aktivnu) koja viri iz drveta, a na slici desno vidimo lopatu vojnog inženjera zarobljenu u drvetu.\nNa ovoj slici se vidi granata, poljskog topa 75mm, koja viri ispod nabora kore na drvetu.


Novčano kažnjeno 14 poslanika - Za naplatu: 130.000 dinara\nRTV Pink\t25.11.2008 19:26\nAdministrativni odbor Skupštine Srbije doneo je odluku da novčano kazni 14 poslanika kojima su tokom sednice parlamenta izrečene opomene.\nKažnjeni poslanici - 13 poslanika Srpske radikalne stranke i jedan poslanik Demokratske stranke Srbije, kažu da kazne neće uticati na njihovo ponašanje u parlamentu. Kazne koje su predsedavajući parlamenta izricali poslanicima na prethodnim sednicama, sada su pretočene u novac. Tako će 14 kažnjenih poslanika platiti ukupno oko 130.000 dinara. Predsednica protiv kažnjavanja Predsednik Skupštine Srbije Slavica Đukić-Dejanović ocenila je da kažnjavanje poslanika nije dobar način za popravljanje atmosfere u parlamentu i negovanje njegovog dostojanstva. "Nisam mišljenja da taj oblik sankcija može bitnije da utiče na poboljšanje rada Skupštine, mada je pojam kazne individualan i relativan i pitanje je kako ko od poslanika to može da doživi", rekla je Dejanovićeva Tanjugu. Inače, predsednica Skupštine Srbije izjavila je, na predavanju lekarima u Valjevu, da su poslanici mentalno zdravi. "Do sada je Administrativni odbor koristio ta sredstva u humanitarne svrhe, onima koji su najugroženiji. Ali, ukoliko se u budućem radu postigne sporazum, onda će tih sredstava biti manje", kaže Boško Ristić iz DS-a, član Administrativnog odbora. Zbog povrede rada parlamenta, koja se kažnjava oduzimanjem reči i novčano sa 16.000 dinara, kažnjeno je petoro poslanika radikala, među njima i Nataša Jovanović. "Podsećam javnost da sam u periodu kada su na isti način, kao što je to Gordana Čomić uradila, predsedavala ona i tadašnja predsednica Nataša Mićić, ukupno platila mislim više od 300.000 dinara, nemoj te me držati za reč koliko tačno", rekla je ona. "Za mene ovo ništa nije novo i spektakularno, ali moram da kažem da građani Srbije treba da znaju da će poslanici radikala i kroz oduzimanje od naših plata, što je takođe odluka Odbora, braniti demokratiju i demokratske principe", rekla je Nataša Jovanović. Za izrečenu opomenu poslanik se kažnjava sa 3.000 dinara, u ovom slučaju bilo ih je šestoro. Za izrečene dve opomene tokom iste sednice kazna je 8.000 dinara, i tu kaznu dobilo je troje poslanika. Jedini poslanik koji nije radikal a kažnjen je, i to sa 3.000 dinara, jeste Dragan Šormaz iz DŠ-a. "Prošlog meseca hiljadu ljudi u Srbiji je ostalo bez posla, sindikati se već organizuju s tim u vezi. Ali, evo, ovde je interesantno 3.000 da se skine poslanicima od plate, kojima tri godine nije podignuta plata. Nema problema, uvek stojim iza onoga što kažem", rekao je Šormaz. Inače, većinu kazni izrekla je potpresednica Skupštine Gordana Čomić, a svi kažnjeni poslanici tvrde da nije bila u pravu. Iako se svi slažu da kažnjavanje nije dobar način da se poboljša atmosfera u parlamentu i u novom skupštinskom poslovniku će ostati mogućnost kažnjavanja poslanika.


Trubači Novi Sad 063 700 96 84 - NOVOSADSKI TRUBAČI\nTrubači Novi Sad za svadbe, veridbe, krštenja, rođenja, punoletstva, rođendane, proslave, mature.. Za bilo koju vrstu slavlja Najbolji trubački orkestar Balkan Brass je tu. Blagovremeno obavešteni o vašem slavlju trubački orkestar Balkan Brass pobednici Guče su tu 24h.\n𝓣𝓻𝓾𝓫𝓪𝓬𝓲 𝓝𝓸𝓿𝓲 𝓢𝓪𝓭\nTrubači Novi Sad cena kontakt telefon Viber WhatsApp +381 637009684\nNajbolji trubači su tu i van Novog Sada, trubači Novom Sadu su obično zahtevni i svi ih traže, možete nas od danas kontaktirati po naj snizenoj ceni..\nNajbolji trubači Novi Sad orkestar Balkan Brass, upamtiti nas može svako, jer mi smo uverljiva stvar najbolji trubači Novom Sadu. Uverite se i vi našem kvalitetu muzike kao i drugih! Svako ko nas je angažovao nije pogrešio, najbolji repertoar pesama svih žanra možete nas kontaktirati putem telefona 0637009684\nTrubači u Novom Sadu 24h Online. Trubaci Vojvodina\nWikipedija Novi Sad\nTrubači Novi Sad je najveći grad Autonomne Pokrajine Vojvodine, pokrajine na severu Republike Srbije, kao i sedište pokrajinskih organa vlasti  i administrativni centar Južnobačkog okruga. Grad se nalazi na granici Bačke i Srema, na obalama Dunava i Malog bačkog kanala, u Panonskoj ravnici i na severnim obroncima Fruške gore.


Klipersi tražili Taunsa u zamenu za Blejka Grifina - BallRox\nLos Anđeles Klipersi pokušali su da ugovore trejd sa Minesota Timbervulvsima koji uključuje Blejka Grifina i centra Karl-Entonija Taunsa, prenosi "Basketball Insiders".\nPredlog Klipersa nije usvojen pošto je Minesota navodno odbila trejd, a glavni razlog je to što Taunsa u Target Centru smatraju franšiznim igračem koji predstavlja deo njihove budućnosti i u ovom trenutku nije za prodaju.\nGrifin će ove sezone zaraditi 29.5 miliona dolara, a Tauns „svega“ 6.2 miliona, što direktnu zamenu dvojice košarkaša čini nemogućom.\nKako bi trejd uspeo s finansijske strane, Vulvsi bi morali da uključe najmanje još dva svoja igrača. Takođe, Klipersi bi morali da oslobode još jedno mesto u rosteru.\nPetostruki Ol-star košarkaš i prvi pik na NBA draftu iz 2009. godine prošlog leta je sa Klipersima potpisao petogodišnji ugovor vredan 171 milion dolara i nije moguće trejdovati ga pre 15. januara.\nEkipa Doka Riversa nalazi se u veoma nezavidnom položaju (20-21) i postoji bojazan da će propustiti plej-of prvi put posle sedam godina.\nS druge strane, sudbina nekoliko igrača u timu je prilično neizvesna, uključujući centra Deandrea Džordana i bivšeg šestog najboljeg igrača Lua Vilijamsa.\nDžordan za sledeću sezonu ima opciju da „izađe“ iz ugovora, a navodi se i kako je na leto 2015. godine zamalo napustio Los Anđeles i prešao u Dalas Maverikse. Prosečno beleži 11.8 poena, 14.9 skokova i blokadu po meču.\nVilijams igra na Ol-star nivou i predstojećeg leta postaće neograničeni slobodni agent. Bivši član Siksersa, Hoksa, Reptorsa, Lejkersa i Roketsa beleži rekordne brojke pošto po susretu ima 23.1 poena i pet asistencija za 31.6 minuta na parketu.\nTakođe, ovaj 31-godišnji šuter šutira rekordnih 45 odsto iz igre, odnosno 41% za tri poena i 91% sa linije slobodnih bacanja.\nUprkos tome što su Klipersi angažovali Danila Galinarija, američki mediji pišu i da je proces „ribildinga“ postao očigledan onog trenutka kada je franšiza trejdovala fenomenalnog plejmejkera Krisa Pola u Hjuston Roketse.\nTimbervulvsi se trenutno nalaze na četvrtom mestu Zapadne konferencije i čini se kao da je tim izašao na pravi put nakon više od decenije.\nDžordan u Klivlendu, Tristan Tompson u Klipersima?\nFranšiza koja najduže od svih u NBA šampionatu čeka na plasman u plej-of mogla bi da prekine „crnu“ serije ove godine zahvaljujući dolasku Džimija Batlera i Džefa Tiga, ali i iskusnih veterana, Džamala Kroforda i Taža Gibsona.\nOznake: Blejk Grifin, Karl-Entoni Tauns, Los Anđeles Klipersi, Minesota Timbervulvsi, Trejd


Krivokapićeva vlada zadužila se nakon tri dana 750 miliona eura. ” Radili smo tajno ali organizovano” – The Balkantimes Press\n10/12/2020 10/12/2020 Balkantimes.Press\t1689 Viewsbalkantimespress\nPrva stvar koju je nova vlada uradila i to treći dan svog mandata, je emitovanje obveznica na finansijskom tržistu po istom modelu po kom je to radila prethodna Vlada. “Radili smo tajno, ali organizovano”\nNa svom Twitter nalogu je taj potez u negativnom konteksu komentarisao i njegov koalicioni pratner Nebojša Medojević:\n“Ako ste mislili da je izjava šefova Kavačkog ili Škaljarslok klana, prevarili ste se. Izjava Premijera CG o tajnom zaduženju države za 750 mil eur sa kamatom 2,95%.\nPriznanje za krivični progon”\n"Радили смо тајно, али организовано”\nАко сте мислили да је изјава шефова Кавачког или Шкаљарслок клана, преварили сте се. Изјава Премијера ЦГ о тајном задужењу државе за 750 мил еур са каматом 2,95%.\nПризнање за кривични прогон\n— Nebojsa Medojevic (@NebojsaMedojevi) December 10, 2020\nŠto je naišlo na lavinu komentara, kako njegov twit odgovara starom režimu, na šta je on odgovorio:” Istina je samo jedna. Ovo je skolski promjer korupcije na visokom nivou i organizovanog kriminala. Protiv ovakve prakse tajnih poslova borim se 30 g. Ko prenosi i lajkuje . Ne zanima me”\nIstina je samo jedna. Ovo je skolski promjer korupcije na visokom nivou i organizovanog kriminala. Protiv ovakve prakse tajnih poslova borim se 30 g. Ko prenosi i lajkuje . Ne zanima me\nMinistar finansija Milojko Spajić odluku Vlade da se zaduži 750 miliona eura na Twitteru je okarekterisao kao spas za državu: “CG je danas dobila ekonomsku budućnost. Masivna otpuštanja, smanjivanje plata i penzija i drugi scenariji koji su bili predviđeni za novu vladu su izbjegnuti na najbolji način po CG. Obezbijeđen je novac za vraćanje nepovoljnih starih kredita i investiranje u naš rast i oporavak.”\nCG je danas dobila ekonomsku budućnost. Masivna otpuštanja, smanjivanje plata i penzija i drugi scenariji koji su bili predviđeni za novu vladu su izbjegnuti na najbolji način po CG. Obezbijeđen je novac za vraćanje nepovoljnih starih kredita i investiranje u naš rast i oporavak.\n— Milojko Spajić (@MickeySpajic) December 9, 2020\nNa ovja twit je bilo više komentara izdvajamo neke : “Premijera @VladaCG nije govorio istinu kad je rekao da nema ekonomske podatke prilikom izlaganja ekspozea. Ovo se ne dogovota za 2 dana bez ekonomskih podataka. Svejesno ste izbjegli parlamentarnu raspravu na ovu temu prije izglasavanja”\nPremijera @VladaCG nijoe govorio istinu kad je rekao da nema ekonomske podatke prilikom izlaganja ekspozea.\nOvo se ne dogovota za 2 dana bez ekonomskih podataka.\nSvejesno ste izbjegli parlamentarnu raspravu na ovu temu prije izglasavanja @VladaCG .\n— Mirrjan Prrelvich (@MirjanaPrelevic) December 9, 2020\n“Druže zadužili ste nas milijardu, u 3 dana. ovi prije vas su za 30 godina 4 a vi u 3 dana milijardu.. ocu i ja da budem expert u vladi da se zadužujem i valjam priču”\ndruže zadužili ste nas milijardu, u 3 dana. ovi prije vas su za 30 godina 4 a vi u 3 dana milijardu.. ocu i ja da budem expert u vladi da se zadužujem i valjam priču\n— Dr Metanija Skrbusa- Ekspert (@TSkbusa) December 9, 2020\nPoslanica Demokratske partije socijalista i doskorašnja ministarka ekonomije Dragica Sekulić, kazala je da je zaduženje od 750 miliona eura ujedno i dokaz da je nova Vlada imala apsolutno sve podatke o finansijskom i ekonomskom stanju u državi, prenosi CdM.\nPrva stvar koja je urađena, treći dan mandata, je emitovanje obveznica na finansijskom tržistu po istom modelu po kom je to radila prethodna Vlada.\n“Uz tu razliku da su sredstva nepovoljnija, da je sve urađeno netransparentno, bez dalje strategije za šta će se novac koristiti, bez usvajanja Odluke na Vladi, kao i bez bilo kakvog informisanja javnosti. Podsjećam da se u prethodnom periodu Država zaduživala isključivo za razvojne projekte i reprogram starih kredita“, kazala je Sekulić.\nDrugo, nastavlja poslanica Sekulić, emitovanje obveznica od strane nove Vlade, treći dan mandata je očigledno urađeno na osnovu pripremnih materijala prethodne Vlade.\n“Samim tim što su sredstva obezbijeđena jasno je da međunarodni investitori ovu zemlju ne vide „sprženom“ jer da je tako ne bi ponudili 3 milijarde eura investicija u obveznice. Složićemo se da je obezbjeđenje ovih sredstava potvrda kreditnog rejtinga Crne Gore koji je godinama uspješno građen kod Međunarodnih finansijskih institucija i napora prethodne Vlade u dijelu konsolidacije javnih finansija”, dodala je.\nTreće je, kako ističe ona, da je emitovanje obveznica takođe i dokaz da je nova Vlada imala apsolutno sve podatke o finansijskom i ekonomskom stanju u državi i već treći dan je demantovana teza o nedostatku podataka za ekspoze i ekonomsku strategiju nove Vlade.\n“Da su na tržiste izašli sa, kako su ranije tvrdili, “lažnim podacima”, to bi na međunarodnom tržištu bio svojevrstan skandal koji bi ostavio dalekosežne posljedice na položaj Crne Gore na finansijskim tržištima, i to dobro znaju u aktuelnoj Vladi.\nOstaje nam da pratimo da li će Vlada ova sredstva koristiti za potrošnju ili će ih ulagati u dalji razvoj”, zaključila je Sekulić.


Tag / Skadar / Vesti online\nEksplozija u Skadru, haos na trgu, ima povređenih (VIDEO)\nŠest osoba povređeno je u eksploziji u Skadru, a među povređenima je i radnica Radio-televizije Crne Gore.\nU gradu Fieru u Albaniji živi pet hiljada Srba, od kojih je nekoliko hiljada muslimanske veroispovesti. Srbi muslimani - tako se izjašnjavaju. I takvih ima u više mesta Albanije, posebno u Skadru,...\nStrašna oluja prekinula meč u Skadru (VIDEO)\nDuel između selekcija Albanije i Makedonije nije završen u ponedeljak uveče, a razlog tome je jaka oluja sa kišom koja je pogodila Skadar, grad u kom je igrana utakmica.\nNovi skandal u albanskoj režiji: Hoće li UEFA i FIFA konačno reagovati?\nVeć smo navikli da se Albancima ne samo gleda kroz prste za skandale koje prave već da ih UEFA i FIFA nagrađuju, na primer učlanjenjem separatističke države Kosovo u svoje redove.\nFOTO: "Delije" prkose UEFA i u Albaniji!\nNavijači Crvene zvezde mesecima vode rat protiv UEFA, koja je u svoje punopravno članstvo primila lažnu državu Kosovo. Malo je mesta na kugli zemljaskoj gde "delije" nisu ostavile trag. Prethodne...\nSveti Petar za Burovića\nAlbanci pred Srbiju: Najvažniji meč u istoriji\nAlbanija: Uhapšen zbog ubistva čeških turista\nAlbanska policija uhapsila je osumnjičenog za ubistvo dvoje čeških državljana, u petak, u planinskoj oblasti Tet na severu zemlje, popularnoj među turistima.\n09:23 >> 14:56\nČeški turisti ubijeni u Albaniji\nDvoje turista, čeških državljana, ubijeno je na severu Albanije u mestu Prekalu u opštini Dukađin kod Skadra. Sumnja se da su Mihael Stavos (27) i Ana Kosinova (36) u petak veče prvo...\nSrbi u Albaniji bez imena i prava! Vučiću, pitaj Ramu za to!\nPredsednik Udruženja Srba i Crnogoraca "Morača-Rozafa" iz Skadra, advokat Pavlo Jakoja Brajović upozorio je da je srpska zajednica u Albaniji, koja po procenama ima 30.000 članova, potpuno...\nZbog krvne osvete u Albaniji ubijaju i decu\nKrvna osveta je i dalje ozbiljan problem u Albaniji zbog kojeg su često ugroženi i životi dece, piše nemački nedeljnik "Špigl".


Kanski festival počinje večeras - Cetinjski List\nNaslovna » Kanski festival počinje večeras\nAutor RTV Cetinje May 17, 2022 6:12 pm\nFilmski festival u Kanu počinje večeras i trajaće do 28. maja, a za “Zlatnu palmu” i druge nagrade nadmetaće se 18 filmova.\nKansku smotru, van konkurencije, otvara novi film Mišela Azanavičijusa “Rez”, koji je zbog distanciranja od Rusije i njenog simbola u specijalnoj vojnoj operaciji u Ukrajini promijenio prvobitni naziv “Z”.\nOve godine u Kanu u zvaničnoj konkurenciji su tri žene – Keli Rajhart, Kler Deni i Valerija Bruni Tedeski.\nMeđu filmovima koji će biti prikazani van konkurencije su dva dugoočekivana ostvarenja “Elvis”, film Baza Lurmana o kralju roka, i nastavak kultnog hita koji je proslavio Toma Kruza “Top gan: Maverik”, prenosi Srna.\nNa Festivalu će se, međutim, u glavnom takmičarskom programu naći jedan ruski film “Žena Čajkovskog” Kirila Serebrenikova, kojeg organizatori najavljuju kao “žrtvu ruskog režima”.\nKan je i ove godine zadržao princip da prikazuje samo bioskopske filmove, čime se Festival još jednom odrekao “Netfliksa”, “Amazona” i drugih striming servisa, napominju agencije.\nGlavnom festivalskom žiriju predsjedava francuski glumac Vensan Lendon, čiji je poslednji film “Titan” prošle godine trijumfovao u Kanu, dok će počasnu “Zlatnu palmu” dobiti slavni glumac Forest Vitaker.


Genijalni crtač stripova i "otac" savremenog američkog stripa Sten Li preminuo je u bolnici u Los Anđelesu, saopštio je advokat njegove ćerke. Imao je 95 godina.\nLi je izvršio revoluciju u svetu stripa uvođenjem superheroja koji su imali ljudske slabosti. Osmislio je Spajdermena, Gvozdenog čoveka, Hulka i niz drugih superheroja kuće Marvel Komiks, jedne od dve najveće "fabrike" američkog stripa, uz Marvelovog vrhovnog suparnika - DC Komiks. Lijevi junaci postali su mitske figure u pop kulturi i prešli na filmsko platno a filmovi o njima vladaju bioskopskim blagajnama.\nSten Li potpisuje autografe na premijeri filma "Kapetan Amerika - Građanski rat" 12. aprila 2016.\nSten Li bio je glavni pisac u kompaniji Marvel Komiks a kasnije i njen urednik. Imao je ključnu ulogu u usponu te kompanije, kada je u saradnji sa umetnicima kao što su Džek Kirbi i Stiv Ditko stvorio superheroje koji su oduševljavali generacije. Zadovoljio je želju mlađih čitalaca za akcijom i interesantnim kostimima dok je ujedno insistirao na složenim zapletima, dijalogu na nivou univerzitetski obrazovanih ljudi, satiri, naučnoj fantastici pa čak i filozofiji.\nLijevi junaci nisu bili od kamena - čak i kad su njihova tela tako delovala. Imali su ljubavne i finansijske brige i morali da se nose sa svojim tragičnim manama ili osećanjem nesigurnosti. Sten Li je imao pomoć u dizajnu tih superheroja ali je preuzeo apsolutno vodeću ulogu u njihovom promovisanju.\nDesetine filmova Marvel Komiks, gde je Li kreirao skoro sve glavne junake, snimljene su u prve dve decenije 21. veka i zaradile više od 20 milijardi dolara na svetskim blagajnama.


Tagovi: Crna Gora, dugovi\nIako je situacija u podgoričkom Kombinatu aluminijuma u posljednje vrijeme bila potpuno beznadežna, vlasti su do zadnjeg časa tvrdile da se može naći rješenje. Kriza sa sirovinama u fabrici, radnici kojima se ne isplaćuju plaće, nagomilani dugovi koje će otplaćivati građani, sve to Vladi Crne Gore nisu bili dovoljni razlozi, nego je dugo čekala da donese neizbježnu odluku o okončanju aranžmana sa Rusima.\nTako je Crna Gora zvanično preuzela dug od 22 miliona eura kredita koji je Kombinat aluminijuma (KAP) uzeo od Dojče banke. Preuzimanje duga obaviće se prema istoj dinamici otplate, koja podrazumijeva vraćanje po šest miliona eura godišnje, uz kamatu koja će ove godine iznositi dva miliona eura. Ministar finansija Milorad Katnić tvrdi da postoji prostor u okviru dozvoljenog limita za zaduživanje i otplatu ovog duga. On je saopštio da Vlada sada mora biti spremna i na aktiviranje ostalih garancija, prema OTP i VTB banci.\nU Vladi smatraju da će odlazak Centralnoevropske aluminijumske kompanije iz Kombinata, navodno, ojačati pregovaračku poziciju Vlade u slučaju da se pojavi novi investitor, te da je uvođenje stečaja u KAP jedna od mogućnosti da se država izbori sa ukupnim dugom Kombinata koji, prema dosadašnjim saznanjima, iznosi 350 miliona eura.\nTako je jasno da građanima Crne Gore sljeduje vraćanje 132 miliona eura duga, jer je država bila žirant za kredite KAP-a, koji je bio vlasništvo ruskog oligarha Olega Deripaske. Premijer Igor Lukšić potvrdio je da je polovina od 132 miliona zapravo obaveza preuzeta od Deripaskine En plus grupe i da je Vlada građanima nametnula finansijski teret od 60 miliona eura zato što je 2009. godine Rus imao probleme.\n– Deripaska je jedva živ dolazio u Crnu Goru, tada u pratnji Sergeja Šojgua koji je, kao kopredsjedavajući onog tima za ekonomsku saradnju, zastupao njihove interese. Dakle, on je tada ličio na čovjeka koji definitivno nema milijarde, nego na čovjeka koji je u predinfarktnom stanju – kaže Lukšić, koji misli da se opravdao ovakvom izjavom.\nTokom jedne konferencije za novinare, tadašnji Deripaskin pratilac, ruski ministar za vanredne situacije Sergej Šojgu, kazao je da je ruski investitor u posao sa KAP-om uložio 300 miliona eura, što je zaintrigiralo javnost koja je prethodno obaviještena da je Kombinat prodat za nepunih 50 miliona.\nOva kontradikcija nije razjašnjena, ali ranije je objavljeno da KAP nije kupila Deripaskina kompanija globalne reputacije Rusal, već offshore firma Salamon Enterprises koja je u sastavu njegovih preduzeća, Centralnoevropske aluminijumske kompanije i En plus grupe. Moguće je da su suvlasnici ove kompanije, pored ruskog aluminijumskog magnata i domaćih moćnika, cijeli posao iskoristili kao mehanizam za isisavanje novca građana Crne Gore.


Nova generacija modularnih uređaja – Acti9 - Automatika.rs\nNaslovna Vesti Novi proizvodi Nova generacija modularnih uređaja – Acti9\nSchneider Electric je predstavio novu generaciju modularnih proizvoda za finalni razvod električne energije. Posle 20 godina, globalno prepoznatog Multi9 opsega, na tržištu Srbije i Crne Gore pojaviće se novi Acti9. Pod sloganom ’’Efikasnost koju zaslužujete’’ novi Acti 9 pored novog dizajna donosi i brojne novine sa fokusom na bezbednost, uštedu vremena, efikasnost poslovanja uz poseban osvrt na zaštitu životne sredine.\nOno što su trenutno definitivne prednosti i ono što novi Acti9 automatski prekidač izdvaja od ostalih proizvoda na tržištu jesu VISI- SAFE i VISI-TRIP karakteristike. VISI-TRIP je crvena zastavica na prednjoj strani prekidača, koja se pojavljuje kao indikacija prorade zaštite – tj. okidanja isključivo usled pojave kratkog spoja ili preopterećenjana. Za brzu i efikasnu identifikaciju neispravnog dela instalacije. VISI-SAFE zelena traka na ručici prekidača kao indikacija potpune odvojenosti kontakata, garantuje bezbedan rad na instalaciji.\nKao internacionalna kompanija specijalizovana u oblasti upravljanja energijom u preko 100 zemalja sveta, Schneider Electric nudi integrisana rešenja u oblastima energetike i infrastrukture, industrijskih procesa, automatizacije u objektima, data centrima kao i u sektoru stanovanja i građevinarstva.\nČinimo da energija bude sigurna, pouzdana, efikasna i produktivnija. Kompanija broji 120 000 zaposlenih koji pomažu pojedincima i organizacijama da iskoriste svoje potencijale na pravi način.\nPrethodni tekstSeminari National Instruments-a posvećeni inovativnim tehnologijama\nSledeći tekstNovinar robot postavlja pitanja, fotografiše i objavljuje


Pet saveta za obraćanje deci tokom učenja i igre zasnovane na učenju - Zevalo.net\nHome Edukacija Pet saveta za obracanje deci tokom ucenja i igre zasnovane na ucenju\nPet saveta za obracanje deci tokom ucenja i igre zasnovane na ucenju\nEdukatori mlađe dece imaju ozbiljne odgovornosti kao što su: povećanje rečnika, promovisanje socio-emocionalnih veština i olakšanje svrsishodnosti igre. Ono što im se govori u toku učenja i igre zasnovane na učenju može da napravi velike promene kod dece. U prometnim učionicama učitelju ili nastavniku lako može da se desi da sklizne u komunikacione obrasce koji su udobni za njega, ali ne pomažu đacima da ,,rastu“ dok uče.\nEvo nekoliko saveta za komunikaciju sa mladim učenicima tokom učenja i igre zasnovane na učenju!\nIgra je moćno sredstvo učenja kod mlađe dece. Zato, kada je u pitanju učenje kroz igru, treba na to gledati kao na lekciju – pripremiti se za nju kao za bilo koju drugu lekciju. Planiranje nam pomaže da odaberemo najbolje reči koje bismo koristiti tokom igre, razmislimo o ulozi i nameni konkretne igre, te je u skladu s tim usmeravamo.


Prelazak deteta iz kreveca u krevet roditelji prvenstveno posmatraju kao trošak, fizikalisanje i organizacioni problem, a za mališane je ovo jedan od prvih velikih koraka u životu, ravan polasku u vrtić. Neki mu se raduju već sa godinu i po, jer su potpuno spremni za „veliki krevet za veliku decu“, drugi negoduju i odbijaju da napuste sigurnost rešetki kreveca i nakon trećeg rođandana, pa roditeljima, savetuju psiholozi, preostaje da se oslone na svoj osećaj i sopstvenu procenu detetove zrelosti.\nIzvesno je da već oko prvog bebinog rođendana dušek kreveca treba spustiti što niže, da ne bi mogla da iskače iz njega. Ivica ogradice treba da se nalazi u visini bebinih usta, ali bi uprkos toj meri opreza valjalo ispred kreveca staviti deblju stazu, tepih ili jastuk, jer i najmirnije dete preko noći može da se pretvori u komandosa koji uspešno savladava prepreke. Inače, učestali pokušaji bežanja iz kreveca prvi su znak da dete treba da pređe u krevet, s tim da ne morate da žurite.\nAko čekate drugu bebu koja, prirodno, treba da se useli u krevetac, starijem detetu obezbedite sopstveni krevetić najmanje mesec dana pre porođaja. U suprotnom će pomisliti da je beba uljez zbog kojeg ono mora da se odrekne svog mesta za spavanje.\nPrelazak iz kreveca u krevet se ne organizuje preko noći u bukvalnom smislu, već postepeno. Za početak, dete treba navikavati da preko dana spava u krevetu, a noću u krevecu, dok se ne navikne, pa tek onda preći na noćno spavanje u krevetu.\nDa bi sve prošlo što bezbolnije, hrabrite svog mališana, dozvolite mu da sam izabere noćnu lampicu, novu pidžamu i posteljinu koja mu se dopada. Ponavljajte mu da je veliki krevet namenjen velikoj deci u koju i sam spada, pa će mu sve lakše pasti. Svako veče pre spavanja lezite kraj deteta, čitajte mu knjigu, pevušite ili pričajte bajke kako bi odlazak u krevet povezivalo sa ovom lepom rutinom, ali budite spremni i na to da će plakati, negodovati, da će vas dozivati tokom noći ili ustajati iz kreveta. Ne zaboravite da zaštitite utičnice, da sklonite kablove i nameštaj oštrih uglova, kako bi dete, ako reši da ustane i krene da vas traži, bilo bezbedno.\nA najvažnije je, kažu roditelji koji su kroz sve ovo prošli, da se naoružate strpljanjem. Srećno vam bilo!\nFoto: momsanity.com, montessorirocks.org, thesun.co.uk


Tanjug 14. decembra 2019. 10:00\nVAŠINGTON – Privredni razvoj Srbije, zasnovan na znanju i inovacijama, biće podstaknut novim kreditom Svetske banke od 48 miliona američkih dolara, koji je odobrio Odbor izvršnih direktora Svetske banke.\n„Mada inovativni i preduzetnički potencijal u Srbiji raste, on je danas sputan malim javnim i privatnim ulaganjem u istraživanje i razvoj (R&D), neefikasnim, nekonkurentnim finansiranjem nauke i malom saradnjom između privatnog i javnog sektora“, kaže se u saopštenju.\nSvetgska banka iztiče da je preduzetništvo u Srbiji napredovalo i obećava da će imati sve veći značaj, ali nedostatak potrebnih veština, znanja, mentorstva i finansiranja inovativnih preduzeća onemogućava njihov dalji rast.\n„Veliki je potencijalni inovativni talenat u Srbiji, koji nije u potpunosti iskorišćen“, kaže Stiven Ndegva, šef Kancelarije Svetske banke u Srbiji.\n“Samo oko 0,9 posto društvenog proizvoda u Srbiji se investira u R&D. To je znatno ispod 2,03 odsto koliko se u proseku ulaže u Evropskoj uniji. Najveći deo para dolazi od države. To pokazuje da privatni sektor neverovatno malo ulaže u R&D i inovacije, što je tržišna manjkavost. To zahteva da državna sredstva i druge vrste podsticaja na drugi način podstiču izlazak inovacija na tržište“.\n„To se odnosi na donacije za bazična istraživanja, donacije za primenjena istraživanja koja promovišu saradnju javnih i privatnih institucija u R&D, kao i podsticaj saradnje sa partnerima iz EU. Kroz ovaj projekat finansiran kreditom Svetske banke, pomoći će istraživačima da dođu do inostranih sredstava i prilika za međunarodnu saradnju, kao i institucionalne reforme u pojedinim naučnim institucijama“, stoji u saopštenju.\n„Ova podrška će se obezbediti za dve vrste aktivnosti: jedna u ranom razvoju (na nivou ideja), a druga za rast (širenje) inovativnih firmi. Ukupno će se obuhvatiti 40 preduzeća. Razmena znanja sa domaćim i stranim inovativnim centrima, inkubatorima i obezbeđenje finansiranja u ranom razvoju firme su kamen temeljac ovog programa“, saopštila je Svetska banka.


Iz Australijske fondacije za koale, saopšteno je da su te životinje „funkcionalno izumrle“. Samo 80.000 primeraka ostalo je u divljini, što znači da ih nema dovoljno da bi se održale i u sledećoj generaciji, upozorili su iz Fondacije.\nAustralija: Koale su pred izumiranjem Australijska fondacija za Koale (AKF) saopštila je danas da su koale "funkcionalno izumrle", prenosi BBC. KANBERA - Australijska fondacija za Koale (AKF) saopštila je danas da su koale "funkcionalno izumrle", prenosi BBC.\nAustralijska fondacija za Koale (AKF) saopštila je danas da su koale "funkcionalno izumrle", prenosi BBC. Naime, kako tvrde iz ove naučne nevladine organizacije posvećene ocuvanju koala, samo 80.000 primeraka ove dražesne životinje iz porodice torbara ostalo je u divljini, što ...\nU Australiji ih je ostalo 80.000, što je nedovoljno da bi se stvorila nova generacija ovih životinja Broj širom toliko je opao da je ova životinjska vrsta "funkcionalno izumrla" , smatraju aktivisti. Fondacija za koale navela je da je ostalo 80.000 jedinki u , što znači da je ...\nU svetu je ostalo tek oko 80.000 koala. Australijska fondacija za koale (AKF) saopštila je danas da su koale " funkcionalno izumrle ", prenose mediji u svetu . Iz ove naučne nevladine organizacije posvećene očuvanju koala, navode da je samo 80.000 primeraka ove simpatične ...\nAustralijska fondacija za Koale (AKF) saopštila je danas da su koale "funkcionalno izumrle", prenosi BBC. Naime, kako tvrde iz ove naučne nevladine organizacije posvećene očuvanju koala, samo 80.000 primeraka ove dražesne životinje iz porodice torbara ostalo je u divljini, što ...\nAustralijska fondacija za Koale (AKF) saopštila je danas da su koale "funkcionalno izumrle" Australijska fondacija za Koale (AKF) saopštila je danas da su koale "funkcionalno izumrle", prenosi BBC. Naime, kako tvrde iz ove naučne nevladine organizacije posvećene ocuvanju koala, ...


Mobilni telefoni, 27.10.2020, 11:00 AM\nGoogle je ovog vikenda iz Play prodavnice uklonio 15 od 21 Android aplikacije koje je prijavio češki proizvođač antivirusa Avast.\nAvast je rekao da su aplikacije zaražene malverom HiddenAds.\nReč je o adwareu otkrivenom 2019. godine, koji na zaraženom uređaju prikazuje reklame otvarajući mobilne pregledače sa oglasima ili reklamnim stranicama.\nAnalitičar malvera u kompaniji Avast Jakub Vavra kaže da se HiddenAds obično maskira u zabavne ili korisnike aplikacije, a da su u ovom slučaju sporne aplikacije predstavljane kao igre, iako su ustvari služile tome da bombarduju korisnike reklamama izvan samih aplikacija. Kriminalna grupa koja stoji iza ovoga koristila je oglase na YouTubeu kako bi privukla korisnike na njihove stranice u Play prodavnici.\nKada korisnici instaliraju bilo koju od ovih aplikacija, malver HiddenAds sakriva ikonu aplikacije da bi se korisnicima otežalo brisanje aplikacije, a zatim počinje da bombarduje korisnike reklamama.\nNeke od aplikacija koje je prijavio Avast su još uvek dostupne u Play prodavnici, kao što su: Shoot Them, Helicopter Shoot, Find 5 Differences - 2020 NEW, Rotate Shape, Cover art Find the Differences - Puzzle Game i Money Destroyer.\nAvast je rekao da je aplikacije preuzelo oko osam miliona korisnika pre nego što su prijavljene Googleu.\nVavra je rekao da je bilo lako nasesti i instalirati neku od ovih aplikacija na telefon: „Korisnici moraju biti na oprezu prilikom preuzimanja aplikacija na svoje telefone - savetuje im se da provere profil aplikacija, preglede i da budu pažljivi sa opsežnim zahtevima za dozvole“, rekao je Vavra.\nS obzirom da su mnoge od ovih aplikacija (igara) namenjene deci i obično se reklamiraju na društvenim mrežama, Vavra kaže da roditelji treba da razgovaraju sa decom o malverima i bezbednosti na mreži.\nIspod je spisak aplikacija koje je Avast prijavio Googleu:


Vulin: Dogodine prva vojna vežba sa Kinom\nMinistar odbrane Aleksandar Vulin izjavio je da Srbija neće ući u NATO savez dok je (predsednik Srbije) "Aleksandar Vučić i ova skupštinska većina na čelu države", a za sledeću godinu najavio je prvu vojnu vežbu sa Kinom.\n"Sarađujemo sa NATO savezom, ali mi sarađujemo i sa ODKB-om (Organizacija dogovora o kolektivnoj bezbednosti koju čine zemlje bivšeg SSSR) koji ne traže od nas da se odreknemo dela teritorije" rekao je Vulin u Skupštini Srbije i pitao kako je ranije doneta odluka o vojnoj neutralnosti zemlje a nije se sarađivalo sa ODKB-om.\n"Imaćemo vojnu vežbu sa Kinom sledeće godine, nikada nismo, što ne bismo naučili i kako Kinezi rade, oni nisu član nijednog vojnog saveza i pitanje je zašto nismo do sad imali takvu vežbu," rekao je Vulin.\nVulin je u skupštinskoj raspravi o setu vojnih zakona rekao da su ovlašćenja predsednika Srbije u zakonima ostala ista kao i ranije, u skladu sa ustavom, ali da su to ovlašćenja u miru, a na pitanje koja je uloga u ratu do sad nije bilo odgovora i on treba da proizađe iz ove strategije.\nDodao je i da deca u školama treba da uče veštine koje bi im bile potrebne za vreme rata ali i u miru.\nInfografika: 'Kinesko čudo' na Balkanu


Nešto slično onome što je Denver prikazivao gotovo kroz celu seriju sa Klipersima je uradio i Majami, vratio se nakon minus 17 i porazio Seltikse za osetnu prednost.\nU prvoj četvrtini nijedna ekipa nije uspela da se odlepi, bilo je to prilično efektnih 12 minuta za oba tima, ali je usledio drugi period u kojem su igrali samo Seltiksi. Pogotovo finiš tog kvartala kada su sjajnom serijom igrači Bostona i došli do maksimalnih 17 poena razlike.\nTokom trećeg perioda je Hit uspeo da se vrati i anulira zaostatak, te već na startu treće četvrtine dođe do svojih maksimalnih osam poena prednosti. Treća četvrtina je Majamiju pripala rezultatom 37:17 i trasirala je put ka trijumfu.\nNeizbežan je bio uzbudljvi finiš, pred kraj utakmice Boston se novom serijom vratio i preokrenuo ali je presudila mirnija ruka igrača Majamija koji su uspeli da obrnu situaciju i pobede.\nGoran Dragić je bio najbolji u pobedničkom timu sa 25 poena, Bem Adebajo je imao 21 i deset skokova, dok je Dankan Robinson postigao 18. Kemba Voker je imao najviše poena u Bostonu, 23, dok su Džejson Tejtum i Džejlen Braun dodali po 21.


ADIO SP Autobuski prevoz putnika za Kosovo, KARADJORDJEVA 91 , Autobuski prevoz putnika Beograd\nADIO SP Autobuski prevoz putnika za Kosovo\nAutobuski prevoz putnika Beograd\nADIO SP vozi redovne linije iz Beograda i Niša do Prištine, Gračanice, Brezovice, Prizrena i Dragaša, a u planu je i otvaranje svojih medjunarodnih linija sa Kosova i iz Srbije ka zapadnoj Evropi.\nVozni park preduzeća ADIO SP sastoji se isključivo od visokokvalitetnih, turistickih autobusa najvećih evropskih proizvođača BERKHOF, NEOPLAN, TEMSA koji zadovoljavaju najviše svetske i evropske standarde.\nPonosimo se našim veoma ljubaznim, profesionalnim i stručnim vozačima koji iza sebe imaju milione uspešno predjenih kilometara, kao i saobraćajnim radnicima, profesionalnim i stručnim u svojoj oblasti, vernim i firmi i našim korisnicima.\nADIO SPse bavi i prodajom karata za sve destinacije po Evropi i Crnoj Gori, kako autobuskih tako i avio karata. Poseduje sopstveni, posebno kreirani i usavršeni kompjuterski sistem, koji vam pored rezervacije karata na našim linijama i za inostranstvo omogucava i kupovinu istih u našim agencijama.


Najčešće korišćen lek za dijabetes, smanjuje rizik od propadanja bubrega, kako pokazuje novo istraživanje. S obzirom na to, da je dijabetes glavni uzrok otkazivanja bubrega u svetu, ova vest je iznenadila mnoge.\nRizik od otkazivanja bubrega i pojave kardiovaskularnih problema, smanjen je kod pacijenata sa dijabetesom (tip 2) i onih koji su bubrežni bolesnici.\nPacijenti su uzimali dnevnu dozu leka "Kanaglifozin", učestvujući u istraivanju, koje je objavljeno u medicinskom nedeljnom listu "The New England Journal of Medicine".\nIstraživanje je finansirano od strane farmaceutske kompanije "Janssen", koja proizvodi "Kanaglifozin", lek, koji se u apotekama može naći pod imenom "Invokana".\nKompanija je u martu dostavila predlog na razmatranje, američkoj Upravi za hranu i lekove i navela, da bi ovaj lek mogao da koristi za smanjenje rizika od bolesti bubrega u krajnjem stadijumu i smrti bubrega. Pored bolesti bubrega, navedene su i kardiovaskularne bolesti odraslih i dijabetes (tip 2).\nU samom istraživanju je učestvovalo 4.401 pacijenata, strarosti preko 30 godina, sa dijabetesom (tip 2) i hroničnom bubrežnom bolešću. Pacijenti su nasumično raspoređeni na 69 lokacija, u 34 zemlje i uzimali su "Kanaglifozin" ili placebo.\nIstraživanje je počelo marta 2014., a trajalo je do maja 2017.\nIstraživači su došli do sledećeg zaključka. Kod pacijenata koji su uredno koristili lek, relativni uzrok smrti od bubrežnih bolesti je bio 34% niži. Relativni rizik od bolesti bubrega u krajnjem stadijumu, bio je 34% niži. Istraživačka grupa je, pored ovih rezultata, takođe imala manji rizik od kardiovaskularne smrti, srčanog i moždanog udara i hospitalizacije zbog srčane insuficijencije.\nOd 1000 pacijenata koji koriste ovaj lek, kod njih 22, će biti sprečena hospitalizacija zbog srčane insuficijencije i 25 kompozitnih događaja kardiovaskularne smrti, srčanog ili moždanog udara.\nPostojala su određena ograničenja ovog istraživanja. U ceo proces nisu bili uključeni pacijenti sa uznapredovalom bolešću bubrega, niti pacijenti, čija se bolest bubrega, smatrala uzrokom stanja (sem Dijabetes tip 2).\nPotrebna su do dodatna istraživanja, kako bi se tačno utvrdilo da li ovi rezultati mogu da se primene i na druge tipove bolesti bubrega.\nOvo istraživanje može imati veliki utiacaj na medicinsku praksu, kako tvrdi profesor endokrinologije Mark Molitch. On nije učestvovao u studiji, ali je svojim pacijentima često prepisivao lek "Kanaglifozin".\nLek se koristi za lečenje dijabetesa (tip 2) i snižava nivo šećera u krvi tako što podstiče bubrege da izbace šećer iz organizma kroz urin.\nLekovi poput ovih, sprečavaju reapsorpciju glukoze natrag iz urina u krv, stoga se puno glukoze izlučuje korz urin.\nNa osnovu ove studije, nameće se zaključak, da "Kanaglifozin" treba da se koristi za bubrege i srce, zbog pozitivnog dejstva na te organe.\nOvo ispitivanje je osmišljeno, tako da u njemu učestvuju pojedinci koji imaju bubrežnu bolest prouzrokovanu dijabetesom. Kao takvi, oni su pravi parametar, iz razloga što se kod takvih pacijenata može jasno uočiti, da li je došlo do još goreg stanja bubrega ili do poboljšanja kardiovaskularnog sistema.\ndijabetes dijabetes bubreg bubreg kardiovaskularne bolesti kardiovaskularne bolesti\n⇐ Generički lekovi za kvalitetno lečenje\nSuplementi kod pacijenata sa hroničnom terapijom ⇒


pink.rs | Ivković: Beograd je pokazao da je konstruktivan partner, dok Priština nastavlja da sprovodi nove štetne mere\nIvković: Beograd je pokazao da je konstruktivan partner, dok Priština nastavlja da sprovodi nove štetne mere\nSAD su u bezbednosnom smislu jedna od tehnološki najnaprednijih drzava sveta i u cilju Srbije je da uči iz njihovog iskustva i znanja, rečeno je na konferenciji "Srpsko - američki odnosi" gde je dodato i da se uz saradnju sa američkim vojnim snagama podiže stepen uvežbanosti Vojske Srbije.\nU Skupštini Srbije, gde se održava jednodnevna konferenija, general major Nacionalne garde Ohaja Džon K. Haris rekao je da je važno da ljudi u Americi saznaju za žrtve koje su Srbi podneli tokom svih ratnih dešavanja u prošlom veku.\nHaris je kazao da je Nacionalna garda Ohaja posvećena i dalje programu partnerstva sa Srbijom i dodao da su odnosi Srbije i SAD složeni, ali da su zasnovani na dugačkom prijateljstvu, dobrom iskustvu i žrtvi.\nNavodeći da je već deset godina uključen u program partnerstva, Haris je kazao da je na putovanju kroz Srbiju video kulturu naše zemlje i uverio se u gostorpimstvo i prijateljstvo srpskog naroda.\n- Govorimo o istoriji posmatrajući sukobe, periode ratova ili između ratova, ali važno je da ljudi u mojoj zemlji shvate žrtve koje su Srbi imali tokom tih sukoba, kao i doprinos Srbije između ratova u kulturnim i naučnim disciplinama - kazao je Haris.\n- Naravno, vazno je i da sarađujemo na operabilnosti, tehničkoj razmeni, unapređenju vojne saradnje, ali za mene i moje vojnike važnije je da kada posetimo Srbiju uvek imamo priliku da je iskusimo u kulturnom smislu - naveo je američki general-major.\n- Kada je predsednik Vilson podigao zastavu na Beloj kući, to je urađeno zbog žrtve srpskog naroda i važno je da moji vojnici kada se vrate nastave da pričaju priču o doprinosu koji je Srbija dala - istakao je Haris, dodavši da je njegov san da svaki njegov vojnik i pilot bude ambasador Srbije kada se vrati u SAD.\nDržavna sekretarka u Ministarstvu unutrašnjih poslova Biljana Popović Ivković pozdravila je u ime ministra Nebojše Stefanovića sve učesnike konferencije, za koju je rekla da ima značaj za unapređenje odnosa dve zemlje, kako u političkom, tako i u bezbednosnom smislu.\nPrema njenim rečima, odnosi dve zemlje su varirali i nismo uvek bili na istim stranama, ali povezuje nas istorija.\nSrbija je jasno opredeljena da bude lider mira na Balkanu, rekla je Popović Ivković, navodeći da će pre svega voditi računa o interesima građana Srbije.\nDa su odnosi bolji, kako navodi Popović Ivković, svedoče i poseta SAD-u predsednika Aleksandra Vučića, ali i ministra Nebojše Stefanovića, u maju ove godine.\n- SAD su u bezbednosnom smislu jedna od tehnološki najnaprednijih drzava sveta i u cilju Srbije je da uči iz njihovog iskustva i znanja - kazala je Popović Ivković i dodala da se Srbija pozicionirala kao pouzdan partner u borbi protiv organizovanog kriminala.\nNavela je i da se Srbija i SAD ne slažu po jednom od najbitnijih pitanja za našu zemlju - Kosovo i Metohija i dodala da se nada da će Amerika izvršiti uticaj na privremene prištinske institucije da se dijalog nastavi.\n- Beograd je pokazao da je konstruktivan partner, dok Priština nastavlja da sprovodi nove štetne mere - kazala je Popović Ivković.\nIzrazila je nadu da će doći do ukidanja taksi uz pomoć Amerike i kazala da bi to dovelo do pokretanja dijaloga Beograda i Prištine, što bi značilo bolji život i za Srbe i Albance na KiM.\nDržavni sekretar u Ministarstvu odbrane Aleksandar Živković ukazao je na visok stepen saradnje između Vojske Srbije i vojske SAD, o čemu, kako je naveo, govori činjenica da je komandant Nacionalne garde Ohaja tradicionalni gost Ministarstva odbrane i VS već 13 godina.\n- Tradicija savezništva nastavljena je kroz vojnu saradnju - rekao je Živković, dodajući da pripadnici Ministarstva odbrane i Vojske Srbije imaju veliki broj zajedničkih aktivnosti sa vojskom SAD, a sarađuju i na drugim poljima.\nDodao je da saradnjom sa oružanim snagama SAD i ostalim partnerima Vojska Srbije podiže stepen uvežbanosti, što doprinosi tome da pomaže između ostalog i stanovništvu u vanrednim situacijama.


Radio BIR - Komšić - Heidari: Iran podržava suverenitet i teritorijalni integritet BiH\nPredsjedavajući Predsjedništva Bosne i Hercegovine Željko Komšić primio je danas ambasadora Islamske Republike Iran u Bosni i Hercegovini Mahmouda Heidarija.\nHeidari je Komšiću prenio pozdrave i čestitke predsjednika Islamske Republike Iran Hassana Rouhanija, povodom 25. novembra – Dana državnosti Bosne i Hercegovine. Također je prenio da Iran podržava suverenitet i teritorijalni integritet Bosne i Hercegovine, pozdravivši dogovor koji su postigli članovi Predsjedništva BiH o formiranju novog saziva Vijeća ministara BiH.\nSagovornici su dosadašnje odnose ove dvije zemalje ocijenili prijateljskim i dobrim, ali su istakli da svakako postoji prostor za njihovo unapređenje, pogotovo u oblasti ekonomije, obrazovanja i kulture.\nKomšić se zahvalio na čestitki koju mu je, povodom obilježavanja Dana državnosti Bosne i Hercegovine, uputio iranski predsjednik. Zahvalivši i za podršku koju je Iran pružao Bosni i Hercegovini, Komšić je kazao da će i ubuduće raditi na unapređenju sveukupnih odnosa dviju zemalja, saopšteno je iz Predsjedništva BiH.\nDžaferović i ambasador Irana razgovarali o unaprjeđenju ekonomskih odnosa\nIran - Novi korak u smanjenju obaveza prema nuklearnom sporazumu\nViše iz kategorije: « Turska pozdravila dogovor Predsjedništva BiH Međunarodni dan djeteta - Djeca i njihova prava prioritet »


Liverpul slavi Kutinja, ali i Minjolea! - Sportske.net\nLiverpul slavi Kutinja, ali i Minjolea!\nLiverpul konačno pobedio, iako je strepio do samog kraja.\nZidanov san - Ovo je igrač koji bi kompletirao Real!Širer opleo po KlopuKlopove reči muzika za Grujine uši!Dao 89 golova, ide u Čelsi?!Nigerijci vrbuju mlade nade Premijer lige\nFudbaleri Liverpula pobedili su u gostima ekipu Lestera rezultatom 3:2 (2:1) u šestom kolu Premijer lige.\nU ludačkoj utakmici, Liverpul je imao dva puta po dva gola prednosti, pogađali su Salah, Kutinjo i Henderson, dok su Lester u životu održavali Okazaki i Vardi, koji je na kraju bio i tragičar pošto je promašio penal za 3:3.\nLiverpul je na krilima čudesnog Filipea Kutinja brzo je došao do vođstva od 2:0, a te pogotke pogledajte OVDE.\nKutinjo je najpre u 16. minutu maestralno pronašao Salaha koji je glavom savladao Šmajhela, a potom je usledila prava magija Brazilca u 23. minutu iz slobodnog udarca za 0:2.\nKada se činilo da će Liverpul na pauzu da ode sa lagodna dva gola prednosti, usledila je nova slaba reakcije odbrane posle prekida, a na pravom mestu našao se Okazaki i u poslednjim trenucima prvog poluvremena smanjio je na 1:2.\nLudnica se nastavila i u drugom poluvremenu, Liverpul je bio opasniji i zasluženo je došao ponovo do dva gola prednosti.\nPosle jedne kontre, Staridž je proigrao Hendersona, a ovaj iskusno prevario svog čuvara i matirao Šmajhela za 2:3.\nMeđutim, ni tada nije bilo gotovo, naprotiv, usledilo je još više uzbuđenja. Samo minut posle gola Hendersona, Vardi se našao na pravom mestu i u 69. minutu smanjio je na 2:3.\nVeć u 72. minutu isti igrač je imao šansu da donese izjednačenje, ali je promašio udarac sa 11 metara. Prethodno je Minjole nespretno oborio Vardija, sudija je pokazao na belu tačku. Najbolji strelac Lestera je opet šutirao po sredini gola, ali je Minjole pratio prethodne penale Vardija i pročitao je njegovu nameru.\nLester je krenuo u finišu na sve ili ništa, mendžer Šekspir je u igru uveo i Slimanija i Ihenaća, dok je Klop odgovorio sa Čemberlenom i Milnerom, ali do kraja nije bilo promene rezultata.


NAJNOVIJA VEST: Jedinice ROSU s 25 oklopnih vozila upale na sever Kosova – Srbija NASA Zemlja\nKad je počela akcija nije bilo nikakvih informacija, ali se dva sata kasnije oglasila kosovska policija koja je saopštila da je u ranim jutarnjim časovima na severu Mitrovice sprovela akciju u vezi sa ubistvom Olivera Ivanovića.\n“Ova policijska akcija izvedena je na osnovu naloga za pretres koji je izdao Osnovni sud, Posebno odeljenje, a koji je rezultirao hapšenjem osumnjičenog policajca (R.B.) uključenog u nalog za pretragu”, navedeno je u saopštenju.\nNavodi se da se traga za drugim osumnjičenim policajcem.\n“Tokom policijske akcije uhapšen je još jedan osumnjičeni kome je pronađeno oružje. U operaciji su pronađena i zaplenjena još dva komada oružja i municija”, navedeno je u saopštenju.\nU međuvremenu, televizija Klan Kosova objavila je na svojoj Fejsbuk stranici snimak za koji se navodi da pokazuje jutrošnju akciju ROSU jedinica.\nPortal Kossev piše da je akcija sprovedena na dve lokacije u Severnoj Mitrovici, ali da za akciju nije bila nadležna policija iz regiona direkcija Sever. Akcija je prema istom izvoru sprovedena pod nadležnošću generalne direkcije Kosovske policije u Prištini.\nKosovska policija zavrsila je, kako je javio Tanjug, jutrošnju akciju upada na sever završila nešto posle osam časova i povukla se južno od Ibra.\nKo su Srbi jutros uhapšeni u akciji ROSU zbog ubistva Ivanovića\nDvojica Srba koja su uhapšena rano jutros u akciji jedinica ROSU na severu Kosova uhapšeni su po naredbi prištinskog Specijalnog suda.\nSumnja se da su oni umešani u ubistvo Olivera Ivanovića, prenosi prištinski Kosovapres.\nKako se navodi, jedan od uhapšenih je policijski istražitelj na severu KiM Rade Basara, koji je vodio istragu o ubistvu Olivera Ivanovića i za koga se sumnja da je skrivao dokaze.\nNavodi se i da policija nije uspela da uhapsi treću osobu, komandanta kosovske policije za sever Željka Bojića za Severnu Mitrovicu.\nUhapšeni su odvedeni u Prištinu, a kako se navodi, operacija se nastavlja u opštini Leposavić.\nDirektor Kancelarije za KiM Marko Đurić potvrdio je akciju ROSU na severu KiM i rekao da su želeli da uhapse šefa operative KPS-a za sever Željka Bojića, a da su odveli njegovog sina Vasilija Bojića u nepoznatom pravcu. Prema njegovim rečima, specijalci ROSU bili su naoružani do zuba i sa dugim cevima, a cilj je bio kriminalizacija Srba i plan da se optuže za ubistvo Olivera Ivanovića.\nĐurić je jutros gostujući na TV Pink rekao i da je upad ROSU bio brutalan, da je više od 100 specijalaca bilo naoružano do zuba i sa dugim cevima.\nOn je rekao i da je ovo igranje sa mirom i ponovio da će država Srbija zaštiti svoj narod na Kosmetu.\nOn je takođe potvrdio i da je tokom akcije uhapšen radnik KPS-a Rade Basara. Dodaje da je namera da okrive Srbe za ubistvo Olivera Ivanovića.\nObjavljeni snimci upada ROSU na sever Kosova VIDEO\nKosovski mediji objavili su snimke upada specijalnih jedinica kosovske policije ROSU na sever Kosova.\nKlan Kosova je na svojoj Fejsbuk stranici snimak postavio oko 07.20, a prema navodima medija jedinice ROSU upale su na sever Kosova nešto pre šest časova ujutro.\nPotom je objavljen još jedansnimak, na kom se vidi kolona specijalnih jedinica.\nJoš jedna država zamrzla priznanje Kosova


Pad privredne aktivnosti doveo je do pada prevoza roba i smanjenja očekivanih prihoda. U teškoj situaciji pojedini željeznički komitenti kasne sa uplatama i ne izvršavaju svoje obaveze na vrijeme što se odražava i na ispunjavanje obaveza željeznice.\nNa sastanku, koji je održan 19. novembra u Doboju, konstatovano je da dug ŽRS prema ŽFBH postoji ali ne u visini za koju se terete, s obzirom da sav nije dospio na naplatu. Svoje obaveze Željeznice RS u ovom trenutku nisu u mogućnosti da izvrše jer nisu naplatile svoja potraživanja od nekih komitenata. To se, prije svega, odnosi na potraživanja od Alumine. Zbog situacije u kojoj se našla Alumina ŽRS su reprogramirale njihova dugovanja iz prethodnih godina, sa kojim se, kako je rečeno, ŽFBH ne mogu složiti smatrajući da je rok za naplatu predug.\nKako bi se prevazišli problemi, Uprava ŽRS je podržala prijedlog ŽFBH, a Nadzorni odbor odobrio cesiju sa Mitalom, po kojoj bi se dio fakture koji se odnosi na usluge Željeznica Federacije BiH direktno realizovao u korist te kompanije. Pored dijela naših potraživanja od Mitala koja ustupamo ŽFBH prije dospijeća na naplatu, dogovoreno je i da će se dio sredstava koja im pripadaju, a koja uplati Alumina, proslijediti po prispijeću.\nRadnici obje kompanije će usaglasiti sva knjiženja, kako bi se utvrdili tačni iznosi duga.\nPredstavnici željezničkih kompanija zaključili su i da se pokrene postupak naplate dugovanja od stranih željezničkih uprava, prije svega HŽ Kargo.\nPored toga, složili su se da je neophodno aktivnije angažovanje svih nadležnih institucija na bržem oporavku privrede kako bi željeznice u budućnosti imale više robe za prevoz.


Biblioteka kao zalog mira | SerbianForum\nBiblioteka kao zalog mira\nUz druge poduhvate na Balkanu i u Evropi posle Prvog svetskog rata, novoosnovana Karnegijeva zadužbina finansirala je i izgradnju biblioteke Beogradskog univerziteta koja je otvorena 1926.\nMeđu najznačajnijim naporima Karnegijeve zadužbine bilo je izučavanje ne samo uzroka već i posledica rata na civilno stanovništvo. Po završetku Prvog svetskog rata, Karnegijeva zadužbina oživela je napore za međunarodnim pomirenjem i preduzela niz poduhvata na izgradnji i rekonstrukciji širom Evrope. Inicijativa Karnegijeve zadužbine pomogla je redefinisanju uloge takvih organizacija u posleratnom međunarodnom državnom uređenju.\nBuran period 1914-1918. ne samo da je promenio mapu Evrope već je duboko modifikovao način vođenja međudržavnih odnosa; pojavili su se novi akteri; Sjedinjene Američke Države ušle su u političku arenu kao velika sila; u Jugoistočnoj Evropi pojavljuju se nove države, među njima i Kraljevina Srba, Hrvata i Slovenaca; najzad se javlja i novi igrač, ključni elemenat čija će uloga i participacija bivati sve veća tokom 20. veka: neprofitne organizacije, naročito one čije su vizije podržavale snažne finansijske zadužbine kao što je Karnegijeva zadužbina za međunarodni mir (Carnegie Endowment for International Peace, CEIP).\nKakve su bile veze između jedne tako moćne institucije kao što je CEIP, sa sedištem u SAD i nove Kraljevine Srbije, rođene u ratu? Malo je, ili nimalo dostupnih istraživanja o periodu formiranja CEIP, 1900-1930. Među brojnim projektima, počev od 1919, ova zadužbina finansirala je izgradnju nekoliko univerzitetskih biblioteka u Belgiji, (Luven), Francuskoj (Rems) i Jugoslaviji (Beograd).\nJedna grupa ljudi u CEIP-u, bila je čvrsto rešena da uspe u poduhvatu rekonstrukcije opustošenih područja. Uglavnom stasali u predratnom mirovnom pokretu, ti advokati, profesori i diplomate verovali su da ako se rat ne može eliminisati, može se kodifikovati kroz međunarodno pravo i arbitražu (Peace through Low, engl. Pravo za mir).\nUspešni preduzetnici, uglavnom Amerikanci i Britanci, i glavni među njima, Endru Karnegi (1835-1919), podržavali su mirovni pokret povezujući ekonomski napredak, prosperitet i poslovni uspeh kao ključnu garanciju mira. Rasejani diljem Evrope i SAD, ti ljudi ujedinili su se oko Karnegijeve zadužbine 10. decembra 1910. da bi stvorili neformalnu i transnacionalnu mrežu. Karnegijeva fondacija imala je tri cilja: da promoviše međunarodno razumevanje i saradnju (koncept sprečavanja sukoba), da izučava uzroke i posledice rata (posebno probleme civilnog stanovništva) i najzad da pomogne razvoj koncepta Međunarodnog prava.\nBriga za civile\nKarnegijeva fondacija osnovala je 1912. Evropski centar sa sedištem u Parizu, kao ogranak odeljenja za uzajamne veze i obrazovanje. Endru Karnegi okuplja oko sebe istaknute ličnosti i lidere iz akademskih i političkih krugova: Fedora Martensa (Rusija), Semjuela Djutna (SAD), Henrija Lamaša (Austrougarska), Nikolasa Batlera, predsednika Kolumbija univerziteta, kasnije i predsednika Zadužbine, kao i D’Esturnela de Konstana, predsednika Evropskog centra CEIP-a, francuskog diplomatu.\nZašto Beograd? Koji si razlozi bili presudni da ovaj grad, od svih ostalih koji su pretrpeli ratna razaranja, bude odabran 1919? Beograd je bio prilično razrušen od 1914. do 1918. Štampa u SAD detaljno je izveštavala o užasnim životnim uslovima stanovništva za vreme rata, njihovim patnjama i nevoljama. I američki Crveni krst odigrao je posebnu ulogu u izveštavanju o dramatičnim okolnostima u Srbiji. Njegov ratni savet, u koji su bili uključeni i članovi CEIP-a organizovao je glavnu pomoć i apelovao za novčanu podršku.\nUključivanje Karnegijeve zadužbine u ovaj region nije bilo novina. Odmah posle Drugog balkanskog rata, 1913, CEIP pod vođstvom Batlera i D’Esturnela de Konstana poslao je osmočlani tim da ispita uzroke rata i njegove posledice na civilno stanovništvo. Rezultat je bio dobropoznati izveštaj, objavljen 1914, prvi široko rasprostranjen dokument koji se gotovo isključivo bavio civilima u ratu. Juna 1914, izveštaji balkanske komisije CEIP-a ističu potrebu da se prati situacija na Balkanu i da mu se obezbedi ekonomska pomoć. Već 1919, briga za civilno stanovništvo tokom rata otišla je korak dalje poklanjanjem pažnje ulozi javnog mnjenja i obrazovanja u posleratnoj rekonstrukciji i razvoju. Prema Nikolasu Batleru, javno mnjenje je sada sagledano kao potencijalna snaga u oblasti informisanja i edukovanja s ciljem da se doprinese sprečavanju budućih sukoba. Glavni cilj Karnegijeve zadužbine sada je obrazovanje, a naročito kontinuirano obrazovanje za odrasle.\nDa smo razumeli i na pravi način ocenili priču o izgradnji biblioteke Beogradskog univerziteta koristićemo dve različite perspektive. Najpre, istraživanje i ostvarivanje samog projekta od strane male grupe ljudi različitog porekla i nacionalnosti. U Beogradu, projekat je nadgledao Lio V. Kepser (1893-1975), poručnik američke mornarice. Tokom 1916-1917. bio je u Solunu a kasnije radio za Službu američke pomoći na jugu Srbije. Lio Kepser je 1920. imenovan za šefa lokalnog Karnegijevog komiteta, osnovanog u saradnji sa jugoslovenskim vlastima. Ostali članovi komiteta bili su: Svetozar Pribićević, ministar obrazovanja, Persival Dodž (1870-1936), američki ambasador u Beogradu, Slobodan Jovanović, rektor Beogradskog univerziteta i arhitekte: Nikola Nestorović, prof. Dragutin Đorđević i Andra Stefanović. Na osnovu izveštaja koje je Kepser slao pratimo različite faze projekta počev od formiranja komiteta, odnosa između njegovih sedam članova, njihova mišljenja i stavove i tok radova na izgradnji. Istražujemo i priču u pozadini, odnosno, trojni odnos između izrazito različitih učesnika tokom ovog složenog posleratnog perioda.\nPored ostalog, jedne od relativno novih neprofitnih organizacija (CEIP) i dve države – ove kraljevine i SAD – prve novoformirane, bez definisanih granica i međunarodno priznate, i druge, pridošlice na međunarodnoj pozornici. Uprkos preprekama i teškoćama, biblioteka je uspešno puštena u rad 1926. i mogla je da primi više od 200.000 knjiga. Danas je Biblioteka Beogradskog univerziteta poznata pod imenom Univerzitetska biblioteka „Svetozar Marković“.


VUČIĆ: Vlada će biti formirana do 25. aprila i imaće najviše 19 članova\nVUČIĆ: Vlada će biti formirana do 25. aprila i imaće najviše 19 članova\nPredsednik SNS Aleksandar Vučić izjavio je da će nova vlada biti formirana u najkraćem roku, 24. ili 25. aprila, i da može da ima najviše 19 članova.\nVučić je izjavio da Vlada može da bude i manja i najavio da od ponedeljka počinje razgovore sa strankama koje su prešle cenzus na izborima.\nOn je rekao da će najpre u ponedeljak razgovarati sa Ištvanom Pastorom, u utorak sa Ivicom Dačićem, kao i da će pozvati na razgovor i NDS, ali to ne znači da će biti koalicije.\nVučić je rekao da će zadatak nove vlade biti sprovođenje strukturnih reformi.\nTo znači da ćemo voditi politiku dobru za mlade generacije, a nije dobra za budući rezultat naše stranke na nekim narednim izborima, rekao je Vučić posle sednice Predsedništva SNS o formiranju buduće vlade.\nKonačni rezultati izbora saopšteni su 24. marta, i mi ćemo ispuniti obećanje da Vladu formiramo u roku kraćem od mesec dana, izjavio je Vučić.\nPred Vladom su ozbiljni zadaci, slede dramatične uštede u javnom sektoru i agresivno jačanje privatnog sektora, rekao je Vučić nakon sednice Predsedništva SNS.\n„Privatni sektor ćemo podići dramatično, a u programu buduće vlade biće tri dela strukturnih reformi“, kaže lider SNS.\nTo podrazumeva da do kraja juna budu doneti svi najvažniji reformski zakoni, poput zakona o radu, stečaju, privatizaciji, osiguranju, planiranju i gradnji, kacelariji za brze odgovore, kao i 13 zakona iz oblasti pravosuđa, rekao je on.\nDrugi deo strukturalnih reformi biće rešavanje problema u preduzećima u restrukturiranju, što podrazumeva da ćemo dovesti investitore gde god to bude moguće, a treća oblast, u kojoj se očekuju najveće promene, je dramatična promena odnosa i ponašanja oko svega što se zbiva u javnim preduzećima, kaže Vučić.\nGde god da se pokaže da rukovodeće strukture u tim preduzećima nisu sposobne ići će se u privatizaciju, biće dramatičnih smanjenja broja zaposlenih, jer hoćemo da da izgradimo zdravu i dobru privredu, koja će našoj deci obezbediti budućnost, naveo je Vučić.\nIstakavši da će što su obećali biti i ispunjeno, Vučić je dodao da to ne znači med i mleko, već podrazumeva teške reforme.\n„Nama su potrebne reforme i na troškovnoj strani budžeta uslediće dramatične uštede, pri tome govorim o svemu što ljude sa pravom iritira, o tome da na dnevnice u javnim preduzećima potrošimo 40 miliona evra, ali obećavam da ništa više neće biti kao što je bilo“, izjavio je Vuičić.\nBavio sam se razgovorima u Briselu, baviću se i dalje, rekao je Vučić. On je istakao da dijalog ide svojim tokom, a da danas nije tema bila eventualana rezolucija o KiM.\nVučić je rekao da pred novom vladom stoje teška ekonomska pitanja, da je privatni sektor uništen, a da jedna zemlja ne postoji bez privatnog sektora. On je dodao da će se smanjiti broj nesposobnih ljudi u državnom sektoru, i da će za to biti iznesena precizna brojka.\n„Ni jedan čovek koji radi ozbiljno posao, neće dobiti otkaz“, rekao je Vučić.\nNa pitanje novinara da li će predsednik Skupštine Srbije biti iz SNS rekao je da o tome nije bilo danas razgovora. „Bilo bi normalno da bude, ali ne mora da bude“. On je naveo da će SNS da predloži smanjenje broja poslanika.\nVučić je rekao i da je moguć rebalans budžeta, a to pitanje će biti na dnevnom redu sredinom godine.\nKredit Svetske banke, rekao je, dobijamo po završetku razgovora sa MMF. Likvidni smo, ništa nije ugroženo, rekao je Vučić.


RTCG - Radio Televizija Crne Gore - Nacionalni javni servis :: Region :: Nastaviti dijalog - uz reciprocitet i primjenu\n07. 12. 2020. 09:51 >> 09:51 0\nNastaviti dijalog - uz reciprocitet i primjenu\nProfesor na vašingtonskom Univerzitetu "Džon Hopkins" Danijel Server rekao je da je u redu nastaviti dijalog, ali da bi, prema njegovoj ocjeni, dvije stvari trebalo da budu jasne - reciprocitet i primjena.\n"Šta god Priština ili Beograd tražili, trebalo bi da budu spremni da daju ekvivalent. I sve što je dogovoreno treba sprovesti na provjerljiv način", rekao je Server.\nOn je ponovio svoj stav da je svrha dijaloga da omogući uzajamno priznavanje i razmjenu ambasadora.\nNa pitanje šta očekuje u 2021. - izbore na Kosovu, ubrzanje dijaloga ili nešto treće, Server je odgovorio da je Kosovu potreban novi predsjednik i da, ako to ne može da se uradi u roku u sadašnjem parlamentu, biće mu potreban novi parlament, što znači izbore.\nMeđutim, on smatra da će sadašnja vladajuća koalicija u Prištini učiniti sve da to izbjegne, jer bi mogla izgubiti.\nDanijel Server Srbija - Kosovo


Banatsko Aranđelovo » Blog Archive » Zorana Momić opet među najboljima\nU izuzetnoj konkurenciji, Zorana Momić je sjajnim nastupom opravdala očekivanja i ponovo se našla među najboljima.\nNaime, međunarodni žiri je Zoranin nastup ocenio sa 87 bodova (od maksimalnih 100), što je bilo dovoljno za III4 mesto na pomenutom takmičenju.\nJedina „zamerka“ članova stručnog žirija, kada je u pitanju Zoranin nastup, odnosila se na sam instrument. Žiri je istakao da bi Zorana ostvarila još bolje rezultate kada bi svirala na novom instrumentu ili kada bi bila u mogućnosti da reparira postojeći.\nTakođe, važno je istaći i rezultat Jelene Zakić, koja je zauzela III5 mesto, sa 86,75 bodova.\nPodsećanja radi, Zorana je na 55. državnom prvenstvu Muzičkih i baletskih škola Srbije, koje je u maju 2011. godine održano u Knjaževcu, gde je učešće uzelo 65 muzičkih škola, osvojila prvo mesto svirajući na flauti sa 94,14 bodova.\nTakođe, u Subotici je 24. februara 2012. godine održano muzičko takmičenje „Femus 2012“ , na kome je Zorana osvojila I srebrnu nagradu, gde je žiri njen nastup ocenio kao izuzetan sa 96,66 bodova.\nZorani upućujemo iskrene čestitke i verujemo da će nastaviti sa ostvarenjem zapaženih rezultata i u budućnosti.\nSa druge strane, obaveza svih nas, odnosno društava u celini, jeste da nastavimo sa praksom promovisanja kreativnih, talentovanih, marljivih i uspešnih mladih ljudi.


Moguće odlaganje klimatskog samita u Glazgovu usled Covid-19 pandemije- Klima101\nMoguće odlaganje ovogodišnjeg klimatskog samita u Glazgovu usled Covid-19 pandemije\nAutorka: Milica Simonović Izvor: The Guardian, Belfast Telegraph\nBritanski ministar spoljnih poslova, Dominik Rab, izjavio je da postoji mogućnost odlaganja klimatskog samita koji bi trebalo da se održi u novembru ove godine u Glazgovu, u Škotskoj, zbog izbijanja pandemije korona virusa.\nNakon prethodnog samita u Madridu (COP25), koji je obeležila globalna kritika u medijima, budući da su mnogi naučnici i aktivisti smatrali da postignut dogovor nije bio u skladu sa upozorenjima i hitnošću na koje ukazuje nauka, nade su položene u predstojeću dvadeset šestu konferenciju Ujedinjenih nacija o klimatskim promenama (COP26).\nMinistar Rab rekao je da je vlada Ujedinjenog Kraljevstva motivisana da uloži napore da se samit ipak održi u predviđenom vremenu i izbegne odlaganje, ali da ih čeka dosta izazova da bi se to ostvarilo. Iako bi samit trebalo da bude tek u novembru, ne postoji garancija da će tako i ostati, a kako Rab kaže, na to će najviše uticati razvoj novonastale situacije pandemije u narednim nedeljema.\nOdluka još uvek nije doneta, a među stručnjacima vlada mišljenje da bi odlaganje konferencije dovelo do stagnacije napretka u zaustavljanju globalnog zagrevanja i borbe protiv posledica klimatskih promena, u vreme kada je zapravo potrebno da se ovaj progres ubrza. Među njima je i Nikolas Stern, jedan od najistaknutijih svetskih eksperata koji se bave aktuelnom klimatskom krizom, koji je saveteovao premijera Velike Britanije, Borisa Džonsona, da ne odlaže samit, uprkos pandemiji.\nNa dvadeset šestoj konferenciji se planira da se donesu novi, ambiciozniji šetogodišnji planovi za smanjenje emisije gasova sa efektom staklene bašte, s obzirom na to da su se trenutni planovi, postavljeni nakon Pariskog sporazuma, pokazali kao neadekvatni. Britanska vlada se zvanično obavezala na borbu protiv klimatskih promena, sa ciljem da do 2050. bude ugljenično neutralna, a nada se da će veliki broj zemalja na predstojećem samitu doneti istu odluku.


BiH ne mari za bijelu kugu\nALARMANTNO Prirodni priraštaj godinama u silaznoj putanji\nŽene koje ostanu u drugom stanju, masovno dobivaju otkaz s posla\nSvake godine u BiH pravo na naknadu ostvari 35.000 porodilja\nVlasti u Bosni i Hercegovini samo su deklarativno zabrinute za bijelu kugu i sve manji prirodni priraštaj.\nNajnoviji podaci Agencije za statistiku BiH pokazuju poraznu sliku. U prvih šest mjeseci ove godine rođeno je manje beba nego u istom periodu lani, a više je umrlih stanovnika. Istovremeno je manje sklopljenih brakova, a više razvoda.\nNe trebaju za to posebne analize osim konkretnih poteza, koje, ovisno o kantonima, odnosno entitetima, čine nadležni kada je u pitanju podrška porodiljama, odnosno porodicama koje dobivaju novog člana.\nPrema posljednjim podacima, oko 35.000 porodilja u BiH svake godine ostvari pravo na naknadu. Ali, zbog nedostatka novca u budžetima, nisu iste pred zakonom. Tako se u Federaciji BiH razlikuju od kantona do kantona, a različitu naknadu dobivaju zaposlene i nezaposlene porodilje.\nRazličita je, zatim, visina naknade u odnosu na plaću, u jednom kantonu 50, a u drugom 100 posto, te su različiti minimalni i maksimalni odnosi. Tako zaposlena porodilja može mjesečno dobivati naviše 724 KM, kako je to u Zeničko-dobojskom kantonu, odnosno 0 KM, kako je to u Posavskom kantonu.\nNezaposlene porodilje u USK mogu dobiti tek 100 KM jednokratne naknade, a 500 KM jednokratno u Zapadnohercegovačkom, te još po 100 KM narednih šest mjeseci.\nŠta se može za taj novac, ovog puta nećemo računati, ali treba reći da samo jedan paket pelena košta oko 30 KM. Zato se većina parova teško odluči na dijete.\nDok su svima puna usta priče o bijeloj kugi i predizbornih obećanja da je porodica u centru njihove politike, mnoge žene na razgovoru za posao otvoreno pitaju: “Planirate li zasnovati porodicu”, a priča o porodici ostaje floskula do novih izbora i oktobra.\nDok se BiH treba stidjeti zbog ovih podataka, u Srbiji majke, naprimjer, za prvo dijete dobivaju 1.672 KM jednokratno, a za drugo 167 KM u naredne dvije godine svakog mjeseca.\nU Crnoj Gori otišli su još dalje, pa od 2016. zaposlene majke troje i više djece, sa 15 godina radnog staža, primaju doživotnu mjesečnu naknadu. Kod nas, za sada, samo inicijative. Jednokratna ili mizerna pomoć.\nPomoć u ishrani djeteta\nPoražavajuće je da nezaposlene porodilje samo u dva kantona, Bosanskopodrinjskom i Sarajevskom, primaju naknadu u trajanju od 12 mjeseci, dok je u Srednjobosanskom propisana pomoć u ishrani djeteta, ali se u praksi ne provodi.\n2.762 rođene bebe\n19.428 umrlih osoba\n7.551 sklopljeni brak\n1.140 razvedenih brakova\nPrvih šest mjeseci 2018.\n13.045 rođenih beba\n18.639 umrlih osoba\n8.078 sklopljenih brakova\n1.082 razvedena braka\nPraksa u RS i Brčko distriktu\nU Republici Srpskoj Zakon o radu određuje da žene za vrijeme korištenja porodiljskog odusustva imaju pravo na naknadu u visini prosječne plaće koju je ostvarila u posljednja tri mjeseca prije odsustva u trajanju od 12 mjeseci neprekidno.\nU Brčko disktriktu porodilja u radnom odnosu ima pravo na naknadu plaće za period u kojem ne radi zbog porodiljskog odsustva, a obračunava se od osnovice prosječne plaće porodilje u posljednja tri mjeseca.\nPorodiljsko Agencija za statistiku Bijela kuga\nKristina Jozić za "Avaz": Od 16 policijskih agencija, koliko ih egzistira u BiH, nijednom ne rukovodi žena


Većnici usvojili izveštaj o prihodu i rashodu u opštinskoj kasi -\nVećnici usvojili izveštaj o prihodu i rashodu u opštinskoj kasi\n15.09.2016. ALpress Политика Остави коментар\nČlanovi Opštinskog veća opštine Aleksinac su na današnjoj sednici usvojili izveštaj o prihodu i rashodu u opštinskoj kasi u prvoj polovini godine. U prvih šest meseci ostvaren je javni prihod iz budžetskih izvora od oko 527 miliona dinara ili oko 44 posto u odnosu na godišnji plan. Predsednik opštine Nenad Stanković je kazao da je nešto manje ostvarenih prihoda od planiranih karakteriše prvu polovinu godine i smatra da izvršenje budžeta u ovom periodu ide po planu.\nVećnici su usvojili i odluke o usklađivanju osnivačkog akta javnih preduzeća „Komunalne usluge“, „Vodovod i kanalizacija“ i „Preduzeća za puteve i stambeno-komunalnu delatnost“. Pre usvajanja odluka, predstavnica „Komunalnih usluga“ je upozorila veće da u osnivačkom aktu nije jasno definisan osnivački novčani i nenovčani kapital osnivača, to jest opštine, i šta je trenutna imovina samog preduzeća, kao i da nisu navedene sve delatnosti koje su im poverene da obavljaju. Ona je dodala da je to bitno pored ostalog i kod upisa podataka u Agenciji za privredne registre.\nSekretar SO Aleksinac Dragan Milojević je objasnio da povereni poslovi ne treba da stoje u osnivačkom aktu, da je definisanje imovine mukotrpan posao koji ne može da se završi do isticanja roka za preregitraciju, a da pojedini članovi osnivačkog akta naglašavaju imovinu osnivača.\nOpštinska vlada dala je i saglasnost na Plan zimskog održavanja opštinskih puteva, ulica i javnih površina u Aleksincu za period od 15. novembra ove godine do 31. marta sledeće godine. Zeleno svetlo veća dobile su izmene i dopune Statuta biblioteke „Vuk Karadžić“ u Aleksincu po kojima direktor ustanove može biti imenovano lice koje ima visko obrazovanje, položeni stručni ispit i najmanje pet godina radnog iskustva u struci. Isti uslovi važe i za v.d. direktora. Na ovoj sednici usvojen je i Izveštaj o radu Predškolske ustanove „Lane“ za prošlu školsku godnu, a data je i saglasnost na godišnji plan rada za sledeću školsku godinu.\nPredsednik opštine Nenad Stanković većnicima rekao da je ustanova ove godine uspela da realizuje višedecenijsku ideju o proširenju kapaciteta u samom Aleksincu, u Mišićevoj ulici. Direktorka „Laneta“ Violeta Popović je istakla da su se dogradnjom kapaciteta stvorili uslovi za pružanje usluga za još 110 predškolaca, a upis će početi kada se dobije saglasnost za zapošljavanje novih radnika.\nO svim ovim dokumentima, da bi ona postala validna, moraće da se izjasni i SO Aleksnac najverovatnije na sednici koja će biti održana krajem sledeće sedmice.\nOpštinsko veće je podržalo izmenu raspodele sredstava opredeljenih za finansiranje udruženja građana u oblasti fizičke kulture, pa je zbog prelaska u veći rang takmičenja dodatno dodelila po 150.000 dinara klubovima Crvena zvezda iz Gornjeg Ljubeša i Jedinstvau iz Grejača, dok je Odbojkaški klub Aleksinac dobio 230.000 dinara. Novom preraspodelom bez sredstava ostalo je nekoliko fudbalskih klubova koji su prešli u niži rang tamičenja ili su prestali da se takmiče, tako da na ovoj poziciji u budžetu nije došlo do promena.\nVećnici su odbacili žalbu Dragana Brzakovića iz Aleksinca koju je podneo zbog navodnog „ćutanja uprave“, odnosno nedonošenja rešenja od strane komunalnog inspektora po određenom zahtevu. U obrazloženju o odbacivanju žalbe kaže se da je utvrđeno da je odeljenje za inspekcijske poslove postupilo po zahtevu žalioca. I ova sednica opštinske vlade nije prošla bez vansudskog poravnanja sa građanima koji su doživeli ujed pasa lutalica, ali ovog puta se radilo samo o jednom slučaju.\nPrevious Post:Promocija priča i pesama o selu Dragiše Markovića\nNext Post:Ubrzana procedura u vezi sa zahtevom firme “Monikom”